open-index/open-wikipedia-markdown huggingface dataset:
ତ୍ରିପୁରା ମିଶ୍ର

**ତ୍ରିପୁରା ମିଶ୍ର** ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଅଭିନେତା ଶ୍ରୀରାମ ପଣ୍ଡାଙ୍କର ପତ୍ନୀ । ୧୯୯୨ ମସିହାରେ ଶ୍ରୀରାମ ସାଂସାରିକ ଜୀବନରୁ ସନ୍ୟାସ ନେବା ପରେ ତ୍ରିପୁରା ଅଭିନୟକୁ ଛାଡ଼ି ମହାବିଦ୍ୟାଳୟରେ ଅଧ୍ୟାପିକା ଭାବରେ କାର୍ଯ୍ୟ କରୁଛନ୍ତି । ତ୍ରିପୁରା ଯାଯାବର, ସମୟ
, ସିନ୍ଦୂର ବିନ୍ଦୁ, କୃଷ୍ଣ ସୁଦାମା  ଆଦି ଚଳଚ୍ଚିତ୍ରରେ ଅଭିନୟ କରଛନ୍ତି ।

୨୬ତମ ରାଜ୍ୟ ଓଡ଼ିଆ ଚଳଚ୍ଚିତ୍ର ପୁରସ୍କାର ବିତରଣ ଉତ୍ସବରେ ତ୍ରିପୁରାଙ୍କୁ ଜୁରି ଭାବରେ ସମ୍ମାନୀତ କରାଯାଇଥିଲା । ୨୦୧୮ ମସିହାରେ ଫେବୃଆରୀ ୪ ତାରିଖରେ ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜିନ ଆୱାର୍ଡ ଶୋ ଟାଇମ୍‌-୨୦୧୮ରେ ତ୍ରିପୁରା ମିଶ୍ରଙ୍କୁ ଜୀବନବ୍ୟାପି ସାଧନା ସମ୍ମାନ ପ୍ରଦାନ କରାଯାଇଥିଲା ।

## ପ୍ରାରମ୍ଭିକ ଜୀବନ
ତ୍ରିପୁରା ଗଞ୍ଜାମ ଜିଲ୍ଲାର ଖଲିକୋଟ ଅଞ୍ଚଳର ଶ୍ୟାମସୁନ୍ଦରପୁର ଶାସନରେ ଜନ୍ମଗ୍ରହଣ କରିଥିଲେ । ମା ପୁଷ୍ପଲତା ମିଶ୍ର ଥିଲେ ତାଙ୍କର ସଙ୍ଗୀତ ଶିକ୍ଷାର ଆଦ୍ୟଗୁରୁ । ସେ ବ୍ରହ୍ମପୁର ବିଶ୍ୱବିଦ୍ୟାଳୟରେ ଇତିହାସ ବିଭାଗରେ ସ୍ନାତକୋତ୍ତର ହାସଲ କରିଥିଲେ । ସେ ଇତିହାସର ପର୍ବପର୍ବାଣି ଉପରେ ଗବେଷଣା କରି ଡକ୍ଟରେଟ ଉପାଧି ହାସଲ କରିଛନ୍ତି । 

## ଅଭିନୟ ଜୀବନ
ତ୍ରିପୁରା ୧୯୭୫ ମସିହାରେ ଯାଯାବର କଥାଚିତ୍ରରେ ଅଭିନୟ କରିଥିଲେ । ଏହା ପରେ ସେ ସେହି ବର୍ଷ ସମୟ ଚଳଚ୍ଚିତ୍ରରେ ଅଭିନୟ କରିଥିଲେ । ୧୯୭୬ରେ ସିନ୍ଦୂର ବିନ୍ଦୁ ଏବଂ କୃଷ୍ଣ ସୁଦାମାରେ ଅଭିନୟ କରିଥିଲେ । ୧୯୮୦ ମସିହାରେ ତପସ୍ୟା, ୧୯୮୧ରେ ମାନସୀ, ୧୯୮୩ରେ ସୁବର୍ଣ୍ଣ ସୀତା, ୧୯୮୮ରେ କୁରୁକ୍ଷେତ୍ର ଚଳଚ୍ଚିତ୍ରରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
## ବୈବାହିକ ଜୀବନ ଏବଂ ପରିବାର
୧୯୭୮ ମସିହାରେ ତ୍ରିପୁରା ମିଶ୍ର ଅଭିନେତା ଶ୍ରୀରାମ ପଣ୍ଡାଙ୍କୁ ବିବାହ କରିଥିଲେ । ତାଙ୍କର ଦୁଇଟି ସନ୍ତାନ ଅଛନ୍ତି । ଶ୍ରୀରାମ ପଣ୍ଡା ୧୯୯୨ ମସିହାରେ ଗୃହସ୍ଥ ଜୀବନରୁ ସନ୍ୟାସ ନେବା ପରେ ତ୍ରିପୁରା ଏକୁଟିଆ ତାଙ୍କର ସନ୍ତାନ‌ଦ୍ୱୟଙ୍କୁ ବଡ଼ କରିଛନ୍ତି । ସେତେବେଳେ ଶ୍ରୀରାମଙ୍କ କଥାଚିତ୍ରର ଚରିତ୍ରରେ କ୍ୟାଭେଣ୍ଡର ସିଗାରେଟର ମଡ଼େଲ ଭାବରେ ସିଗାରେଟ ଟାଣିବା ଅନେକଙ୍କୁ ସିଗାରେଟ ଟାଣିବା ପାଇଁ ଅନୁପ୍ରାଣିତ କରିଥିଲା । ଏହି କଥାରେ ମର୍ମାହତ ହୋଇ ଶ୍ରୀରାମ ସନ୍ୟାସ ଧର୍ମ ଗ୍ରହଣ କରିବାକୁ ନିଷ୍ପତ୍ତି ନେଇଥିଲେ । ତ୍ରିପୁରା ଅଭିନୟ ଛାଡ଼ି ପରେ ମହାବିଦ୍ୟାଳୟର ଅଧ୍ୟାପିକା ଭାବରେ ଯୋଗଦେଇଥିଲେ ।

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ନୂପୁର ଅସ୍ଥାନା

**ନୁପୁର ଅସ୍ଥାନା, ** ଜଣେ ଭାରତୀୟ ମହିଳା ଫିଲ୍ମ ନିର୍ଦ୍ଦେଶିକା ଓ ଲେଖିକା । ସେ ହିନ୍ଦୀ ଫିଲ୍ମ ଓ ଟେଲିଭିଜନର ଚ୍ୟାନେଲରେ ଧାରାବାହିକ ମାନଙ୍କରେ ନିର୍ଦ୍ଦେଶନା ଦେଇଥାନ୍ତି । " ମୁଝାସେ ଫ୍ରେଣ୍ଡଶିପ କାରୋଗେ " ନାମକ ଫିଲ୍ମ ତାଙ୍କର ପ୍ରଥମ ଫିଲ୍ମ ଥିଲା ଓ ଏହା ୨୦୧୧ ମସିହାରେ ନିର୍ମିତ ହେଇଥିଲା । ସେ ୧୯୯୮ ମସିହାରେ ଟିଭିରେ ଧାରାବାହିକ " ହିପ ହିପ ହୁର୍ରେ "ର ନିର୍ଦ୍ଦେଶନା ଦେଇଥିଲେ ।   

## ପ୍ରାରମ୍ଭିକ ଜୀବନୀ 
ଉତ୍ତର ପ୍ରଦେଶରେ ଜନ୍ମଗ୍ରହଣ କରିଥିବା ଅସ୍ଥନାଙ୍କ ବାଲ୍ୟକାଳ କଲିକତା ସହରରେ କଟିଥିଲା ଓ ପରେ ସେ ହାଇଦ୍ରାବାଦ ଆସିଥିଲେ । ସେ ଇଂରାଜୀ ଭାଷାରେ ଦିଲ୍ଲୀ ବିଶ୍ୱବିଦ୍ୟାଳୟର ଲେଡି ଶ୍ରୀରାମ କଲେଜରୁ ଡିଗ୍ରୀ ପ୍ରାପ୍ତ କରିଥିଲେ । ପଢ଼ିବା ସମୟରୁ ସେ କଲେଜର ଡ୍ରାମା ଓ ଦିଲ୍ଲୀର ରଙ୍ଗମଞ୍ଚ ସହ ସମ୍ପୃକ୍ତ ଥିଲେ । ସେ ମୁମ୍ବାଇ ଆସି ସେଠାରେ ସୋଫିୟା କଲେଜରୁ ସାମାଜିକ ଯୋଗାଯୋଗ ବିଷୟରେ ସ୍ନାତକୋତ୍ତର ଡିଗ୍ରୀ କରିଥିଲେ । 

## କାର୍ଯ୍ୟ ଜୀବନୀ 
ସେ କେତନ ମେହେଟାଙ୍କ ଫିଲ୍ମ କମ୍ପାନୀରେ ସହକାରୀ ଭାବରେ ତାଙ୍କ ଫିଲ୍ମରେ କାମ କଳା ପରେ " ଆର ୟା ପାର " ଫିଲ୍ମରେ ମୁଖ୍ୟ ସହକାରୀ ନିର୍ଦ୍ଦେଶକ ରହିଥିଲେ । ସେ ସେହି ଫିଲ୍ମରେ କମଳ ସିଧୁଙ୍କ ପାଇଁ ସ୍ୱର ମଧ୍ୟ ରେକଡିଙ୍ଗ କରିଥିଲେ । .

ଟିଭି ଧାରାବାହିକ " ହିପ ହିପ ହୁର୍ରେ "ର କାହାଣୀ ଓ ନିର୍ଦ୍ଦେଶନା ସେ ଦେଇଥିଲେ । ଏହା ପରେ ସେ ସୋନି ଟିଭିରେ " ହୁବହୁ " ନାମକ ଧାରାବାହିକ ନିର୍ଦ୍ଦେଶନା ଦେଇଥିଲେ ।   " ମୁଝାସେ ଫ୍ରେଣ୍ଡଶିପ କାରୋଗେ " ଫିଲ୍ମ  ରେ ସେ ପ୍ରଥମ କରି ନିର୍ଦ୍ଦେଶକ ଭାବରେ ଅବତୀର୍ଣ ହେଇଥିଲେ । 

.

*ଏହା ପରେ ସେ ୨୦୧୪ ମସିହାରେ  ଯଶରାଜ ଫିଲ୍ମ ପାଇଁ " ବେବକୁଫିୟାନ " ନାମକ ଫିଲ୍ମ ନିର୍ଦ୍ଦେଶନା ଦେଇଥିଲେ ଓ ଏହା ସାଧାରଣ ଭାବରେ ବ୍ୟବସାୟୀକ ସଫଳତା ପାଇଥିଲା । *.

## ଟିଭି ଶୋ ସମୂହ 
* Hip Hip Hurray (1998-2000)
* Hubahu 
* Mahi Way

## ଫିଲ୍ମୋଗ୍ରାଫି 
* Mujhse Fraaandship Karoge (2011)
* Bewakoofiyaan (2014)

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ମାର୍ଗାରେଟ୍ ଅଲଭା

thumb|ମାର୍ଗାରେଟ୍ ଅଲଭା
**ମାର୍ଗାରେଟ୍ ଅଲଭା** (ଜନ୍ମ ୧୪ ଏପ୍ରିଲ , ୧୯୪୨ ) ଭାରତୀୟ ରାଜ୍ୟ ରାଜସ୍ଥାନର ପୂର୍ବତନ ରାଜ୍ୟପାଳ ଥିଲେ । ଏହା ପୂର୍ବରୁ ସେ ଉତ୍ତରାଖଣ୍ଡ ରାଜ୍ୟର ମଧ୍ୟ ରାଜ୍ୟପାଳ ଭାବରେ କାର୍ଯ୍ୟ କରିଥିଲେ । ସେ ରାଜ୍ୟପାଳ ହେବା ଆଗରୁ ଭାରତୀୟ ଜାତୀୟ କଂଗ୍ରେସ ଦଳର ଜଣେ ମୁଖ୍ୟ ନେତ୍ରୀ ଥିଲେ । ସେ ସେହି ଦଳର ସାଧାରଣ ସମ୍ପାଦକ ରହିଥିଲେ । 

## ପ୍ରାରମ୍ଭିକ ଜୀବନୀ 
ମାର୍ଗାରେଟ୍ଙ୍କ ଜନ୍ମ କର୍ନାଟକ ରାଜ୍ୟର ମାଙ୍ଗାଲୋରେଠାରେ ଏକ ଖ୍ରୀଷ୍ଟିୟାନ ପରିବାରରେ ହେଇଥିଲା । ବିବାହ ପୂର୍ବରୁ ତାଙ୍କ ଉପାଧି ନଯାରେଥ ରହିଥିଲା । ସେ ବାଙ୍ଗାଲୋରେର ମାଉଣ୍ଟ  କର୍ମେଲ କଲେଜ ଡିଗ୍ରୀ ଓ ବାଙ୍ଗାଲୋର ସରକାରୀ ଆଇନ କଲେଜରୁରୁ ଆଇନରେ ଡିଗ୍ରୀ ହାସଲ କରିଥିଲେ । ସେ ଛତ୍ର ଜୀବନରୁ ଯାନୀ ସୁ- ବକ୍ତା ଥିଲେ ଓ ଛାତ୍ର ଆନ୍ଦୋଳନରେ ନେତୃତ୍ୱ ନେଇଆସୁଥିଲେ । 

ବିଦ୍ୟା ଲାଭ କଳା ପରେ ସେ ଜଣେ ଆଇନଜୀବୀ ଭାବରେ ନିଜର କର୍ମଜୀବନ ଆରମ୍ଭ କରିଥିଲେ । ଏହା ସହ ସେ ସମାଜର ମଙ୍ଗଳ ପାଇଁ ଅନେକ ଲୋକ ହିତକର କାର୍ଯ୍ୟରେ ଭାଗନେଇଥିଲେ । ସେ ସମାଜ ସେବା ପାଇଁ କରୁଣା ବେସରକାରୀ ଅନୁଷ୍ଠାନ ସ୍ଥାପନ କରି ମୁଖ୍ଯତଃ ଶିଶୁ ଓ ମହିଳା ମାନକ ବିକାଶ ଦିଗରେ କାର୍ଯ୍ୟ କରିଥିଲେ ।

ମେ ୨୪ , ୧୯୬୪ ମସିହାରେ ସେ ନିରଞ୍ଜନ ଅଲଭାଙ୍କୁ ବିବାହ କରିଥିଲେ । ତାଙ୍କର ଜଣେ ଝିଅ ଓ ୩ ଜଣ ପୁଅ ରହିଛନ୍ତି । ନିନେଟ ଅଲଭା ତାଙ୍କ ମଧ୍ୟରୁ ଜଣେ । ସେ ତାଙ୍କ ସ୍ୱାମୀଙ୍କୁ ଆଇନ ପଢୁଥିବା ସମୟରେ ପରିଚିତ ହେଇଥିଲେ । ତାଙ୍କ ସ୍ୱାମୀ ପରେ ଆମଦାନୀ -ରପ୍ତାନି ବ୍ୟବସାୟରେ ସଫଳତାର ସହ କାର୍ଯ୍ୟ କରୁଥିଲେ । .

## ରାଜନୀତି କାର୍ଯ୍ୟ 
ସେ ୧୦୬୯ ମସିହାରେ ତାଙ୍କ ସ୍ୱାମୀ ଓ ତାଙ୍କ ଶାଶୁ , ଶଶୁରଙ୍କଠାରୁ ପ୍ରେରଣା ପାଇଁ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇ ତାଙ୍କର ରାଜନୈତିକ ଜୀବନ ଆରମ୍ଭ  କରିଥିଲେ । ତାଙ୍କ ଶାଶୁ ଭାୟୋଲେଟ ଅଲଭା ସେତେବେଳେ ଜଣେ ଲୋକ ସଭା ସଦସ୍ୟା ଥିଲେ । ଭାୟୋଲେଟଙ୍କ ୧୦୬୯ ମସିହାରେ ପରଲୋକ ହେଇଯାଇଥିଲା ଓ ମାର୍ଗାରେଟ ରାଜନୀତିରେ ତାଙ୍କ ସ୍ଥାନ ପୂରଣ ପାଇଁ ଆଗେଇ ଆସିଥିଲେ । ସେ ଇନ୍ଦିରା ଗାନ୍ଧୀଙ୍କ କଂଗ୍ରେସ ଦଳରେ ଯୋଗ ଦାନ କରି ଏହାରକର୍ଣାଟକ ରାଜ୍ୟ ଶାଖାରେ ସାଙ୍ଗଠନିକ କାର୍ଯ୍ୟ କରିଥିଲେ ।.ସେ ୧୯୭୫ ମସିହାରୁ ୭୭ ମସିହା ଯାଏ ଭାରତର ଇନ୍ଦିରା ଗାନ୍ଧୀଙ୍କ କଂଗ୍ରେସ ଦଳର ସହକାରୀ ସାଧାରଣ ସମ୍ପାଦକ ରହିବା ପରେ ୧୦୭୮ ମସିହାରୁ ୮୦ ମସିହା ଯାଏ କର୍ଣାଟକ ରାଜ୍ୟ ଶାଖାର ସାଧାରଣ ସମ୍ପାଦକ ଭାବରେ ରହିଥିଲେ । 

 ୧୯୭୪ ମସିହାରେ ସେ ରାଜ୍ୟସଭାକୁ ମନୋନୀତ ହେଇ ପରବର୍ତ୍ତୀ ୩ ଥର ପାଇଁ ମଧ୍ୟ ରାଜ୍ୟ ସଭାକୁ ଯାଇଥିଲେ ଓ ସମୁଦାୟ ୨୪ ବର୍ଷ କାଳ ରାଜ୍ୟ ସଭା ସଦସ୍ୟା ରହିଥିଲେ । ସେ ୧୯୮୩ ମସିହାରେ ରାଜ୍ୟ ସଭାର ଡେପୁଟି ଚେୟାରମ୍ୟାନ ରହିଥିଲେ । ତାଙ୍କୁ ୧୯୮୪ ମସିହାରେ କେନ୍ଦ୍ର ପାର୍ଲିଆମେଣ୍ଟରୀ ବିଭାଗର ରାଜ୍ୟ ପାହ୍ୟା ମନ୍ତ୍ରୀ କରାଯାଇଥିଲା । ସେ ପରେ ଜାତୀୟ ମାନବ ସମ୍ବଳ ବିକାଶ ବିଭାଗରେ ମଧ୍ୟ କାର୍ଯ୍ୟ କରିଥିଲେ । ପାର୍ଲିଆମେଣ୍ଟରେ ସେ ଖୁବ ନିପୁଣତାର ସହ କାର୍ଯ୍ୟ ନିର୍ବାହ କରିଥିଲେ । 
୧୯୮୫ରୁ ୮୯ ମସିହା ମଧ୍ୟରେ ସେ ତତ୍କାଳୀନ ପ୍ରଧାନ ମନ୍ତ୍ରୀଙ୍କ ୨୮ ସୂତ୍ର କାର୍ଯ୍ୟକ୍ରମ ଯାହା ମୁଖ୍ଯତଃ ମହିଳା ଓ ଶିଶୁମାନଙ୍କ ବିକାଶ ପାଇଁ ରହିଥିଲା , ତାହାର ପରିଚାଳନା ଦାୟିତ୍ୱରେ ରହିଥିଲେ । ସେ ସର୍ବଦା ରାଜନୀତିରେ ଅଧିକ ମହିଳାଙ୍କ ଅଂଶ ଗ୍ରହଣ ପାଇଁ ଉତଶାହିତ କରୁଥିଲେ । ପଞ୍ଚାୟତି ରାଜ ନିର୍ବାଚନରେ ୩୩ % ମହିଳା ସଦସ୍ୟା ରହିବା ଆଇନ ତାଙ୍କର ଉଦ୍ୟମ ଫଳରେ ହେଇଥିଲା । ଏପରିକି ଭାରତୀୟ ଜାତୀୟ ସେବା , ଆଇନ ବିଭାଗ ସେବା ଓ ଅନ୍ୟ କ୍ଷେତ୍ରରେ ଅଧିକ ମହିଳାଙ୍କ ପାଇଁ ସ୍ଥାନ ସଂରକ୍ଷଣ ପାଇଁ ମଧ୍ୟ ତାଙ୍କର ଉଦ୍ୟମ ଉଲ୍ଲେଖନୀୟ ରହିଥିଲା । 

ସେ ମିଳିତ ଜାତି ସଂଘରେ ମଧ୍ୟ ମହିଳା ମନକୁ ବେଶୀ ଅଧିକାର ଦେବା ସପକ୍ଷୀରେ ଲୋକମତ ସୃଷ୍ଟି କରିଥିଲେ । 

ମାର୍ଗାରେଟ ୧୯୯୯ ମସିହାରେ ଲୋକ ସଭା ନିର୍ବାଚନରେ ବିଜୟୀ ହେଇ ୫ ବର୍ଷ କାଳ ସେଠାରେ ରହିଥିଲେ । ପରବର୍ତ୍ତୀ ନିର୍ବାଚନରେ ସେ ପରାସ୍ତ ହେଇଥିଲେ । ୨୦୦୪ ମସିହାରୁ ୨୦୦୯ ମସିହା ଯାଏ ସେ ଭାରତୀୟ କଂଗ୍ରେସ ଦଳର ସାଧାରଣ ସମ୍ପାଦକ ଭାବରେ କାର୍ଯ୍ୟ କରିଥିଲେ ।  ୨୦୦୮ ମସିହାରେ ସେ କଂଗ୍ରେସ ଦଳ ତ୍ୟାଗ କରିଥିଲେ କିନ୍ତୁ ପରେ ସାଲିସ କରି ଦଳରେ ରହିଥିଲେ । ୨୦୦୯ ମସିହାରେ ସେ ଉତ୍ତରାଖଣ୍ଡ ରାଜ୍ୟର ପ୍ରଥମ ମହିଳା ରାଜ୍ୟପାଳ ଭାବରେ ଯୋଗଦାନ କରିଥିଲେ । ପରେ ୨୦୧୨ ମସିହାରେ ରାଜସ୍ଥାନ ରାଜ୍ୟର ରାଜ୍ୟପାଳ ହେଇଥିଲେ । l

## ଆଧାର 
ଶ୍ରେଣୀ:୧୩ଶ ଲୋକ ସଭା ସଭ୍ୟ
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସ୍ମିତା ଅଗରୱାଲ

thumb|ସ୍ମିତା ଅଗରୱାଲ
**ସ୍ମିତା ଅଗରୱାଲ ** (ଜନ୍ମ ୧୯୫୮) ଜଣେ ଭାରତୀୟ ମହିଳା କବି ଓ ଏଲ୍ଲାହାବାଦ ବିଶ୍ୱବିଦ୍ୟାଳୟର ଇଂରାଜୀ ଭାଷା ସାହିତ୍ଯର ପ୍ରଫେସର । ୧୯୯୯ ମସିହାରେ ସେ ସ୍କଟଲାଣ୍ଡର ସ୍ତିରଲିଙ୍ଗ ବିଶ୍ୱବିଦ୍ୟାଳୟ ଓ ଇଂଲଦର କେଣ୍ଟ ବିଶ୍ୱବିଦ୍ୟାଳୟ  ସମ୍ମାନଜନକ " ଆବାସିକ ଲେଖକ " ( writer in residence) ଭାବରେ ରହିଥିଲେ ।

## ଜୀବନୀ 
ଆମେରିକୀୟ କବି, ଉପନ୍ୟାସକାର ଓ ଗଳ୍ପ ଲେଖକ ସିଲଭିଆ ପାଥଙ୍କ  ଉପରେ ଗବେଷଣା କରି ସେ ତାଙ୍କର ଡକ୍ଟରାଲ ଡିଗ୍ରୀ ପାଇଥିଲେ ।ସେ ପାଥଙ୍କ ରଚନାବଳିର ଅନୁବାଦ କରିଛନ୍ତି ଓ ତାଙ୍କ ଉପରେ ଆମେରିକାର ଇଣ୍ଡିଆନା ବିଶ୍ୱବିଦ୍ୟାଳୟରେ ରହିଥିବା ଥିବା ଜର୍ନାଲର ସମ୍ପାଦନା ମଧ୍ୟ କରିଛନ୍ତି ।

ସ୍ମିତା ଅଲ ଇଣ୍ଡିଆ ରେଡିଓର ଜଣେ ଭୋକାଳ କଳାକାର  ଭାବରେ ମଧ୍ୟ କାର୍ଯ୍ୟ କରନ୍ତି ।

## କାର୍ଯ୍ୟ ସମୂହ 
* *"Wish-granting Words".*  ନୂଆ ଡିଲ୍ଲୀ, ପ୍ରକାଶନ ୨୦୦୨</ref
* *"Mofussil Notebook. Poems of Small Town" ଭାରତ, ଇ-ପୁସ୍ତକ, ୨୦୧୧ *
* *"Mofussil Notebook. Poems of Small-Town India," ପ୍ରକାଶନ  * ୨୦୧୩ 

### ସମ୍ପାଦନା 
* *"Marginalized: Indian Poetry in English,* ed." ୨୦୧୪ରୁ ଆମେରିକାରେ ପ୍ରକାଶିତ 
### ରଚନା ବଳି 
ସ୍ମିତା ବହୁ ସଂଖ୍ୟାରେ କବିତା ଆଣ୍ଠୋଳୋଗି ଭାବରେ ରଚନା କରିଛନ୍ତି । ସେଗୁଡ଼ିକ ହେଲା 
* *Literature Alive, New Writing from India and Britain, Vol. 2,* Summer 1996.
* *Nine Indian Women Poets.* Oxford University Press, 1997
* *Verse: Special Feature on Indian poetry, UK & USA, Vol. 17 & 18,* 2001.
* *Reasons for Belonging.* Penguin, 2002.
* *Midnight’s Grandchildren.* Macedonia: Post Independence Poetry From India, Struga Poetry Press, 2003.
* *Confronting Love.* Penguin, 2005.
* *Fulcrum: Special Issue on Indian Poetry in English, No. 4.* US: 2005.
* *Sparks, DAV Center for Creative Education.* Mumbai: New Panvel, 2008.
* *Indian English Women Poets.* New Delhi: Creative Books, 2009.
* *We Speak in Changing Languages: Indian Women Poets, 1990-2007.* New Delhi: Sahitya Akademi, 2009.
* *The HarperCollins Book of English Poetry,* 2012.
* *These My Words: The Penguin Book of Indian Poetry,* 2012.
* *The Dance of the Peacock: An Anthology of English Poetry from India*, featuring 151 Indian English poets, edited by Vivekanand Jha and published by Hidden Brook Press, କାନାଡା.

## ପୁନଶ୍ଚ ଦେଖଣା 
* Indian English Poetry
* List of Indian poets#English

## ଆଧାର 
ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଊର୍ମିଳା ସିଂହ

**ଊର୍ମିଳା ସିଂହ , ** ଜନ୍ମ ୧୬ ଅଗଷ୍ଟ ୧୯୪୬ ) ଭାରତୀୟ ରାଜ୍ୟ ହିମାଚଳ ପ୍ରଦେଶର ରାଜ୍ୟପାଳ ଭାବରେ ୨୫ ଜାନୁଆରୀ ୨୦୧୦ରେ ନିଯୁକ୍ତ ହେଇଥିଲେ । 
## ପ୍ରାରମ୍ଭିକ ଜୀବନୀ 
ଊର୍ମିଳାଙ୍କ ଜନ୍ମ ବର୍ତ୍ତମାନର  ଛତିଶଗଡ଼ ରାଜ୍ୟରେ ଥିବା ରାୟପୁର ଜିଲ୍ଲାର ଫିଙ୍ଗେଶ୍ୱର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପରିବାର ସମ୍ଭ୍ରାନ୍ତ ଭୂ-ମାଲିକ ଥିଲେ ଓ ତାଙ୍କ ମଧ୍ୟରେ ଅନେକ ସ୍ୱାଧୀନତା ସଂରଣୀ ଓ ସମାଜ ସଂସ୍କାରକ ଥିଲେ । ଊର୍ମିଳା  ଙ୍କ ପ୍ରା-ପିତାମହ ରାଜା ନଟବର ସିଂହ ହରିଦାୟପୁରର ଜମିଦାର ଥିଲେ ଓ ଜଣେ  ନାମୀ ସ୍ୱାଧୀନତା ସଂଗ୍ରାମୀ  ଭାବରେ ଖ୍ୟାତ  ଥିଲେ । ବ୍ରିଟିଶ ସରକାର ତାଙ୍କୁ ମୃତ୍ୟୁ ଦଣ୍ଡ ଦେଇଥିଲେ ।  ତାଙ୍କ ପରିବାରର ଆହୁରି କେତେକଙ୍କୁ ବ୍ରିଟିଶମାନେ ଦେଶାନ୍ତର କରି ଆଣ୍ଡାମାନ ନିକୋବର ଦ୍ୱିପରେ ବନ୍ଦୀ ଭାବରେ ରଖିଥିଲେ । 

### ବ୍ୟକ୍ତିଗତ ଜୀବନୀ  
ଊର୍ମିଳା ଅଳ୍ପ ବୟସ ସମୟରୁ ଛତିଶଗଡର ସେରେଇପାଳି ରାଜକୀୟ ରାଜ୍ୟର ରାଜା ବିରେନ୍ଦ୍ର ବାହାଦୁର ସିଂହଙ୍କୁ ବିବାହ କରିଥିଲେ । ତାଙ୍କର ଜଣେ ଝିଅ ଓ ଦୁଇଜଣ ପୁଅ ଅଛନ୍ତି । ବିରେନ୍ଦ୍ର ସିଂହ କଂଗ୍ରେସ ଦଳର ଜଣେ ମୁଖ୍ୟ ସଭ୍ୟ ଥିଲେ ଓ ମଧ୍ୟ ପ୍ରଦେଶ  ବିଧାନ ସଭାର ସଦସ୍ୟ ରହିଥିଲେ । ତାଙ୍କ ମାଁ ରାଣୀ ଶ୍ୟାମା କୁମାରୀ ଦେବୀ ଭାରତୀୟ ପାର୍ଲିଆମେଣ୍ଟର ଜଣେ ସଦସ୍ୟା ଥିଲେ । 

## ରାଜନୈତିକ ଜୀବନୀ 
ତାଙ୍କ ସ୍ୱାମୀଙ୍କ ଅକାଳ ନିଧନ ପରେ ଊର୍ମିଳା ସିଂହ ରାଜନୈତିକ ପରିସରକୁ ପ୍ରବେଶ କରିଥିଲେ ଓ ତାଙ୍କ ବିଧାନ ସଭା ମଣ୍ଡଳୀରୁ ନିର୍ବାଚନ ଲଦି ବିଜୟିନୀ ହେଇଥିଲେ । ଏହା ପରେ ସେ ନିଜ ବିଧାନ ସଭା ମଣ୍ଡଳୀରୁ ଅନେକ ଥର ନିର୍ବାଚିତ ହେଇଥିଲେ । ସେ ୧୯୮୫ ମସିହାରୁ ୨୦୦୩ ମସିହା ଯାଏ ବିଧାନ ସଭା ସଦସ୍ୟା ଥିଲେ । ସେ ରାଜ୍ୟର ରାଜ୍ୟ ପାହ୍ୟା ମନ୍ତ୍ରୀ ଭାବରେ ୧୯୯୩ରୁ ୯୫ ଯାଏ ଓ ପରେ ୧୯୯୮ରୁ ୨୦୦୩ ମସିହା ଯାଏ କ୍ୟାବିନେଟ ପାହ୍ୟା ମନ୍ତ୍ରୀ ଭାବରେ ସମାଜ ମଙ୍ଗଳ ଓ ଉପଜାତି ଉନ୍ନୟନ ବିଭାଗ ମନ୍ତ୍ରୀ ରହିଥିଲେ । ସେ ୧୯୯୬ ମସିହାରୁ ୧୯୯୮ ମସିହା ଯାଏ ମଧ୍ୟ ପ୍ରଦେଶ କଂଗ୍ରେସ  କମିଟିର ସଭାପତି  ଭାବରେ ମଧ୍ୟ ରହିଥିଲେ ।  

୨୦୦୧ ମସିହାରେ ନୂତନ ଛତିଶଗଡ଼ ରାଜ୍ୟ ଗଠନ ହେଲା ବେଳେ ଊର୍ମିଳାଙ୍କ ବିଧାନ ସଭା ମଣ୍ଡଳୀ ଏହି ରାଜ୍ୟର ଅଂଶ ହେଇଥିଲା ଓ ଊର୍ମିଳା ଛତିଶଗଡ଼ ରାଜ୍ୟର ବିଧାନ ସଭାରେ ରହିଥିଲେ । ୨୦୦୩ ନିର୍ବାଚନରେ କଂଗ୍ରେସ ଦଳ ନିର୍ବାଚନରେ ହାରି ଯାଇଥିଲା । ଏଠି ସହ ଊର୍ମିଳା ମଧ୍ୟ ହଋ ଯାଇଥିଲେ । ଏହା ପରେ ସେ ୨୦୦୮ ମସିହା ନିର୍ବାଚନରେ ମଧ୍ୟ ପରାଜିତ ହେଇଥିଲେ । କିନ୍ତୁ ତାଙ୍କ ଦଳ ପ୍ରତି ବିପୁଳ ଅବଦାନ ଯୋଗୁଁ କେନ୍ଦ୍ରରେ ଥିବା କଂଗ୍ରେସ ସରକାର ତାଙ୍କୁ ହିମାଚଳ ପ୍ରଦେଶର ରାଜ୍ୟପାଳ ଭାବରେ ନିଯୁକ୍ତି ଦେଇଥିଲେ । ସେ ଜାନୁଆରୀ ୨୫, ୨୦୧୦ରେ ଯୋଗଦାନ କରିଥିଲେ । 

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ମୃଦୁଳା ଗର୍ଗ

ମୃଦୁଳା ଗର୍ଗ (ଜନ୍ମ ୧୯୩୮ ) ଜଣେ ଭାରତୀୟ ମହିଳା ଲେଖିକା । ସେ ଉଭୟ ହିନ୍ଦୀ ଓ ଇଂରାଜୀ ଭାଷାରେ ଲେଖନ୍ତି । ସେ ହିନ୍ଦୀରେ ୩୦ଟି ପୁସ୍ତକ, ଗଳ୍ପ ସଂକଳନ, ଉପନ୍ୟାସ ନାଟକ ଓ ପ୍ରବନ୍ଧ ସଂଗ୍ରହ ଲେଖିଛନ୍ତି ଓ ଇଂରାଜିରେ ସେଥିମଧ୍ୟରୁ ୩ଟିକୁ ଭାଷାନ୍ତର କରିଛନ୍ତି । ସେ ସେଥିପାଇଁ ଭାରତୀୟ ସାହିତ୍ଯ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । 

## ଜୀବନୀ 
ହିନ୍ଦୀ ସାହିତ୍ଯରେ ମୃଦୁଳା ଜଣେ ବହୁ ଚର୍ଚ୍ଚିତ ନାମ । ସେ ୧୦୬୦ ମସିହାରେ ଅର୍ଥନୀତିରେ ସ୍ନାତକୋତ୍ତର ଉପାଧି ପ୍ରାପ୍ତ ହେଇଥିଲେ । ସେ ଡିଲ୍ଲୀ ବିଶ୍ୱବିଦ୍ୟାଳୟରେ ୩ ବର୍ଷ ପାଇଁ ଅଧ୍ୟାପନା କରିଥିଲେ । 

ତାଙ୍କର ଲେଖା ସବୁ ଅଣପାରମ୍ପରିକ ଭାବରେ ରହିଥାଏ ଓ ଏହା ପାଠକର ଧ୍ୟାନକୁ ଧରି ରଖିବାରେ ସର୍ବଦା ସକ୍ଷମ ହେଇଥାଏ ।ତାଙ୍କର ଦୃଢ଼ କଥା ବସ୍ତୁର ପ୍ରୟୋଗ ପାଇଁ ତାଙ୍କ ପୁସ୍ତକ ସବୁ ଖୁବ ପ୍ରଶଂସିତ ହେଇଥାଏ । ତାଙ୍କ ଉପନ୍ୟାସ ଓ ଗଳ୍ପ ସବୁ ବିଶ୍ୱର ଅନେକ ଭାଷା , ଯଥା , ଇଂରାଜୀ , ଜର୍ମାନ , ଚେକ ଓ ଜାପାନୀଜ ,ରେ ଅନୁଦିତ ହୋଇଛି । 

ସେ ସମ୍ବାଦ ପାତ୍ରରେ ମଧ୍ୟ ଭାରତୀୟ ମହିଳାଙ୍କ ସମସ୍ୟା, ଦରିଦ୍ର  ପିଲାମାନଙ୍କ ଅବହେଳା ଓ ସାହିତ୍ଯ ବିଷୟରେ ଲେଖା ମାନ ଦେଇଥାନ୍ତି । ସେ କଲିକତାର "ପରିବାର" ପତ୍ରିକାରେ ୧୯୮୫ରୁ ୧୯୯୦ ମସିହା ଯାଏ ନିୟମିତ ଲେଖୁଥିଲେ । ଇଣ୍ଡିଆ ଟୁଡେରେ ମଧ୍ୟ ସେ ୭ ବର୍ଷ ଧରି ଲେଖୁଥିଲେ । ସେ ଦକ୍ଷିଣ ଏସିଆ ଉପରେ କାଲିଫର୍ଣ୍ଣିଆ ବିଶ୍ୱବିଦ୍ୟାଳୟରେ ଗବେଷଣା ମଧ୍ୟ କରିଥିଲେ । ବିଶ୍ୱର ବିଭିନ୍ନ ବିଶ୍ୱବିଦ୍ୟାଳୟମାନଙ୍କୁ ତାଙ୍କୁ ଭାଷଣ ଦେବାକୁ ଡକାଯାଇଥାଏ । 

## ରଚନାବଳୀ
### ହିନ୍ଦୀ 
### ଇଂରାଜୀ 
* Chittacobra(Novel, translated from Hindi, Chittacobra, 1999)
* A Touch of Sun (Novel, translated from Hindi, Uske Hisse Ki Dhoop, 1978)
* Country of Goodbyes (Novel, translated from Hindi, Kathgulab, 2003)
* Daffodils on Fire (Short Stories, 1990)
* Anitya Halfway to Nowhere(novel, translated from Hindi, Anitya 2010)

### ଅନୁବାଦ 
* Chittacobra (Novel, translated from Hindi, Chittacobra, 1999)
* A Touch of Sun (Novel, translated from Hindi, Uske Hisse Ki Dhoop, 1978)
* Country of Goodbyes (Novel, translated from Hindi, Kathgulab, 2003)
* Anitya Halfway to Nowhere(novel, translated from Hindi, Anitya 2010)

## ପୁରସ୍କାରସମୂହ 
* Priyanka Arora Sanman for Best book, Mumbai, (2014)
* Sahityakar Sanman, by the Hindi Academy, Delhi, (1988)
* Sahitya Bhushan, by the U.P. Hindi Sansthan (1999)
* Hellman-Hammet Grant for Courageous Writing by the Human Rights Watch, New York (2001)
* Honored for lifetime contribution to literature in the Vishwa Hindi Sammelan in Suriname in 2003. 
* Vyas Sanman, for an outstanding work of fiction in Hindi for Kathgulab (2004)
* Goenka Vagdevi Sanman for Kathgulab (2003)
* Uske Hisse ki Dhoop (novel) and Jadoo Ka Kaleen (Play) awarded by the M.P. Sahitya Parishad in 1975 and 1993 respectively.
* Miljul Mann (novel) awarded the Sahitya Akademi Award in 2013
* D. Litt. "Honoris Causa" from ITM University, Gwalior (2016)

## ଆଧାର 
## ବାହାର ଆଧାର 
* Read Part of **Miljul Man on** *Shabdankan*
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସ୍ମିତା ଭାରତୀ

**ସ୍ମିତା ଭାରତୀ, ** ଜଣେ ଭାରତୀୟ ସମାଜ ସେବିକା , ଲେଖିକା ତଥା ମଞ୍ଚ ନାଟକ ନିର୍ଦ୍ଦେଶିକା । ସେ ସାମାଜିକ ଭିତ୍ତିଭୂମି ଉପରେ ଆଧାରିତ ୨୦ରୁ ଅଧିକ ନାଟକରେ କାର୍ଯ୍ୟ କରିଛନ୍ତି । ସେ ମହିଳା ଓ ନିର୍ଯ୍ୟାତିତ ଦଳିତ ଶିଶୁମାନଙ୍କ ପାଇଁ ସାମାଜିକ ଉନ୍ନୟନ କାର୍ଯ୍ୟରେ ନିଜକୁ ସମ୍ପୂର୍ଣ୍ଣ ଭାବରେ ନିଯୋଜିୟ କରିଛନ୍ତି ।  .

## ପ୍ରାକ - ଜୀବନୀ ଓ ଶିକ୍ଷା 
ସ୍ମିତା ଛତିଶଗଡ଼ ରାଜ୍ୟର ଭିଲାଇଠାରେ ୧୯୬୪ ମସିହାରେ ଜନ୍ମଗ୍ରହଣ କରିଥିଲେ । ସେ ସିମଳାଠାରେ ତାଙ୍କର ସ୍କୁଲ ଶିକ୍ଷା ପାଇଥିଲେ । ୧୯୮୨ ମସିହାରେ ସେ ନୂଆ ଦିଲ୍ଲୀ ଆସି ସେଠାରେ ଦିଲ୍ଲୀ ବିଶ୍ୱବିଦ୍ୟାଳୟରୁ ସାହିତ୍ୟ ଓ ମନୋବିଜ୍ଞାନରେ ଡିଗ୍ରୀ କରିଥିଲେ । ଏହା ପରେ ସେ ତାମିଲନାଡୁର ଅନ୍ନାମଲାଇ ବିଶ୍ୱବିଦ୍ୟାଳୟରୁ ସାହିତ୍ଯରେ ମାଷ୍ଟର ଡିଗ୍ରୀ ପାଇଥିଲେ । ତାଙ୍କ ବିବାହ ବିଫଳ ହେଇଥିଲା ଓ ଏହା ତାଙ୍କ ଜୀବନର ଧାରାକୁ ପରିବର୍ତ୍ତନ କରିଥିଲା । ସେ ଏକାକୀ ଦୁଇ ସନ୍ତାନଙ୍କ ପାଳନ କରିବା ସହ ସମାଜରେ ସେହି ସଦୃଶ ସମସ୍ତଙ୍କ ପାଇଁ ସାମାଜିକ କାର୍ଯ୍ୟରେ ମନୋନିବେଶ କରିଆସୁଛନ୍ତି । .

## କାର୍ଯ୍ୟ ଜୀବନୀ 
୨୦୦୪ ମସିହାରୁ ସ୍ମିତା ୨୦ଟି ନାଟକରେ ନିର୍ଦ୍ଦେଶନା ଦେଇଛନ୍ତି ।  ଏହା ସହ ସେ ଅଡିଓ ପୁସ୍ତକ ଓ ବିଡିଓ ସ୍ଥାପନ କାର୍ଯ୍ୟ ବିସ୍ତୃତ ଭାବରେ କରିଛନ୍ତି ।   ସଂସ୍କୃତି ପାଇଁ ଏକ ସଂଗ୍ରହାଳୟ ଓ ଏସୀୟ ହେରିଟେଜ ପ୍ରତିଷ୍ଠାନର ସେ ଜଣେ ଉପଦେଷ୍ଟା । ତାଙ୍କର ନାଟକ ସବୁ ସାମାଜିକ ଉନ୍ନତି ପାଇଁ ଉଦ୍ଧିଷ୍ଟ ରହିଥାଏ । ତାଙ୍କର ନାଟକ " ଯୁଗ ଯୁଗ ଜିଓ " ଜାତୀୟ ପୁରସ୍କାର ପ୍ରାପ୍ତ ହେଇଥିଲା । 

## ସମାଜ ସେବା କାର୍ଯ୍ୟ 
ସ୍ନିତା 1993 ମସିହାରୁ ନୟନା କପୁର ଓ ଜସଜିତ ପୁରେବାଳଙ୍କଦ୍ୱାରା ସ୍ଥାପିତ ବେସରକାରୀ ଅନୁଷ୍ଠାନ " ସାକ୍ଷୀ "ରେ ନିର୍ଯ୍ୟାତିତ ଓ ପତିତ  ମହିଳାଙ୍କ ଉନ୍ନତି ପାଇଁ କାର୍ଯ୍ୟ କରିଆସୁଛନ୍ତି ।ସେ ସେହି ଅନୁଷ୍ଠାନର ମୀକ୍ଷ ଭାବରେ ୨୦୦୭ ମସିହାରୁ ୨୦୧୫ ମସିହା ଯାଏ ରହିଥିଲେ । ଏହି ସମୟ ମଧ୍ୟରେ ସେ ଅନେକ ଉନ୍ନତିମୂଳକ ପଦକ୍ଷେପ ନେଇଥିଲେ । 

## ପୁରସ୍କାର 
୨୦୧୩  ମସିହାରେ ସ୍ମିତା ଲାଦଳି ଜାତୀୟ ପୁରସ୍କାର ପାଇଥିଲେ । ଏହା ପରେ ୨୦୧୬ ମସିହାରେ ସେ ସମାଜ ସେବା ପାଇଁ କର୍ମବୀର ପୁରସ୍କାର ପ୍ରାପ୍ତ ହେଇଥିଲେ ।   >

## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଅନୁଭା ସୌର୍ଯ୍ୟା

**ଅନୁଭା ସୌର୍ଯ୍ୟା** (ଜନ୍ମ: ୧୬ ଜୁଲାଇ ୧୯୯୨, ଖୋର୍ଦ୍ଧା) ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଅଭିନେତ୍ରୀ ପୁଷ୍ପା ପଣ୍ଡାଙ୍କର ଝିଅ । ଅନୁଭା ୨୦୧୧ ମସିହାରେ ହରିହର ଦାସଙ୍କ ସ‌ହ ଓଡ଼ିଆ କଥାଚିତ୍ର ମୁଁ ପ୍ରେମୀ ମୁଁ ପାଗଳ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରଥମ ଅଭିନୟ ଆରମ୍ଭ କରିଥିଲେ । ଅନୁଭା ଓଡ଼ିଶୀ ନୃତ୍ୟଗୁରୁ ଗଙ୍ଗାଧର ପ୍ରଧାନଙ୍କ ଅଧିନରେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ସେ ଅନେକ ମଞ୍ଚରେ ଓଡ଼ିଶୀ ନୃତ୍ୟ ପ୍ରଦର୍ଶନ କରିଛନ୍ତି ।

## ପ୍ରାରମ୍ଭିକ ଜୀବନ ଏବଂ ଶିକ୍ଷା
ଅନୁଭା ସୌର୍ଯ୍ୟା ୧୯୯୨ ମସିହା ଜୁଲାଇ ୧୬ରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ଲ‌ଲାଟେନ୍ଦୁ ନାରାୟଣ ଷଡ଼ଙ୍ଗୀ ଜଣେ ଇଞ୍ଜିନିୟର ଏବଂ ମାଆ ପୁଷ୍ପା ପଣ୍ଡା ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ଅନୁଭାଙ୍କର ଗ୍ରାମ ଖୋର୍ଦ୍ଧାଜିଲ୍ଲାର ଏକ ପାହାଡ଼ପାଖ ରଣାପୁର ଗ୍ରାମରେ । ସେ ଚନ୍ଦ୍ରଶେଖରପୁରର ଡି.ଏ.ଭି ସ୍କୁଲରୁ ବିଦ୍ୟାଳୟ ଶିକ୍ଷାଗ୍ରହଣ କରିଥିଲେ ଏବଂ ପରେ ସେ ସିଲିକନ ବୈଷୟିକ ମହାବିଦ୍ୟାଳୟରୁ ଇଞ୍ଜିନିୟରିଂ କରିଛନ୍ତି । 

## ଅଭିନୟ ଜୀବନ
ଅନୁଭା ଜଣେ ଓଡ଼ିଶୀ ନର୍ତ୍ତକୀ । ସେ ଓଡ଼ିଶୀ ନୃତ୍ୟଗୁରୁ ଗଙ୍ଗାଧର ପ୍ରଧାନଙ୍କ ଅଧିନରେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ଛୋଟବେଳୁ ସେ ନୃତ୍ୟ ପ୍ରତି ଆଗ୍ରହୀ ଥିଲେ । ସେ ଛୋଟବେଳେ ଓଡ଼ିଆ ଗୀତ ମାଟି ଘୋଡ଼ା ଏବଂ ଆଖିର ଜନ୍ମରେ ଅଭିନୟ କରିଥିଲେ । ସେ କିଛି କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ।

୨୦୧୧ ମସିହାରେ ଇଞ୍ଜିନିୟରିଂ କରୁଥିବା ବେଳେ ପ୍ରଥମ ଓଡ଼ିଆ ଚଳଚ୍ଚିତ୍ର ମୁଁ ପ୍ରେମୀ ମୁଁ ପାଗଳରେ ସେ ଅଭିନୟ କରିବାର ପ୍ରଥମ ସୁଯୋଗ ପାଇଥିଲେ । ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟର ଫାଇନାଲରେ ପ‌ହଞ୍ଚିଥିବା ହରିହର ଦାସ ମଧ୍ୟ ଅନୁଭାଙ୍କ ସ‌ହ ସେହି ଚଳଚ୍ଚିତ୍ରରେ ପ୍ରଥମ କରି ନାୟକ ଭାବରେ ଅଭିନୟ କରିଥିଲେ । ଅଭିନେତା ପୁପିନ୍ଦର ଏବଂ ଲିପ୍ସା ମିଶ୍ରଙ୍କ ଅନୁଭା ସମୟ ବଡ଼ ବଳବାନ ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନେତା ବାବୁଶାନ୍ ଏବଂ ଅନୁ ଚୌଧୁରୀଙ୍କ ସ‌ହ ଅନୁଭାଙ୍କର ଅନ୍ୟ ଏକ ଚଳଚ୍ଚିତ୍ର ସୁଇଟ୍ ହାର୍ଟ ୨୦୧୬ରେ ମୁକ୍ତିଲାଭ କରିଥିଲା । ଅସୀତ ପତିଙ୍କ ପ୍ରଯୋଜିତ କଥାଚିତ୍ର ରିଭେଞ୍ଜରେ ଅନୁଭା ନାୟକ ଅଭିଶେକ ରଥଙ୍କ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
## ଦୂରଦର୍ଶନ
ଅନୁଭା ସାର୍ଥକ ଟିଭିଦ୍ୱାରା ଆୟୋଜିତ କାର୍ଯ୍ୟକ୍ରମ ରଜ  କୁଇନ୍‌ର ୨୦୧୬ ସଂସ୍କରଣରେ ଜଣେ ଉପଦେଷ୍ଟା ଭାବରେ ଜିନା ସାମଲ, ପ୍ରିୟା ଚୌଧୁରୀ ଏବଂ ପ୍ରକୃତି ମିଶ୍ର ସ‌ହ କାର୍ଯ୍ୟ କରିଥିଲେ ।

## ପୁରସ୍କାର ଏବଂ ସମ୍ମାନ
* ୨୦୧୧- ତରଙ୍ଗ ସିନେ ଆୱାର୍ଡ଼ - ଶ୍ରେଷ୍ଠ ନବାଗତା (ମୁଁ ପ୍ରେମୀ ମୁଁ ପାଗଳ)
* ୨୦୧୧- ଚିତ୍ରଲିପି ସମ୍ମାନ- ଶ୍ରେଷ୍ଠ ନବାଗତା
* ୨୦୧୧- ସିନେମା ସଂସାର- ଶ୍ରେଷ୍ଠ ନବାଗତା
* ୨୦୧୧- ବାଣୀଚିତ୍ର- ଶ୍ରେଷ୍ଠ ନବାଗତା
* ୨୦୧୩- ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ ଛାତ୍ର ସଂଘ- ଯୁବ ପ୍ରେରଣ ସମ୍ମାନ

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
କୁକାପଲ୍ଲୀ ମନୀଷା

**କୁକାପଲ୍ଲୀ ମନୀଷା ** (ଜନ୍ମ ଏପ୍ରିଲ ୨୯, ୧୯୯୫ )ଜଣେ ଭାରତୀୟ ମହିଳା ବେଦମିଣ୍ଟନ ଖେଳାଳି । ସେ ବିଶେଷ ଭାବରେ ଡବଲ୍ସ ଓ ମିକ୍ସ୍ଡ ଦବଲ୍ଡ ଖେଳିଥାନ୍ତି ।   ସେ ସନଯୋଗୀତା ଘୋରପଡେ , ପି . ଭି . ସିନ୍ଧୁଙ୍କ ସହ ଯୋଡି ଭାବରେ ଖେଳିଥାନ୍ତି । . ତାଙ୍କର ମିକ୍ସ ଦବାଲ୍ସ ଯୋଡି ଭାବରେ ରଙ୍କିରାରେଡ୍ଡି ଓ ନନ୍ଦଗୋପାଳ ଆଦି ଖେଳିଥାନ୍ତି । .

## କ୍ରୀଡ଼ା ଅବଦାନ 
ବିଶ୍ୱ ବେଡମିଣ୍ଟନ ଫେଡେରେସନ ତରଫରୁ ହାଉଥିବା BWF ଗ୍ରାଣ୍ଡ ପ୍ରିକସ୍କୁ ବିଶ୍ୱର ମର୍ଯ୍ୟାଦା ପୂର୍ଣ ବେଡମିଣ୍ଟନ ସିରିଜ କୁହାଯାଇଥାଏ । ଏହା ୨୦୦୭ ମସିହାରୁ ହେଇଆସୁଛି । ମନୀଷା ଏଥିରେ ନିୟମିତ ଅଂଶ ଗ୍ରହଣ କରାଇଥାନ୍ତି । ତାଙ୍କର ବିବ ବିଭିନ୍ନ ଅବଦାନ ସବୁ ହେଲା , 

*ମିକ୍ସ ଦବଲ୍ସ ରେ *

: &nbsp;&nbsp;&nbsp;&nbsp; BWF Grand Prix Gold tournament
: &nbsp;&nbsp;&nbsp;&nbsp; BWF Grand Prix tournament
*ମହିଳା ଦବଲ୍ସ ରେ *

: &nbsp;&nbsp;&nbsp;&nbsp; BWF International Challenge tournament
: &nbsp;&nbsp;&nbsp;&nbsp; BWF International Series tournament
: &nbsp;&nbsp;&nbsp;&nbsp; BWF Future Series tournament

## ପୁନଶ୍ଚ ଦେଖଣା 
* Indian Badminton League

## ଆଧାର 
ଶ୍ରେଣୀ:୧୯୯୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ମହିଳା ବ୍ୟାଡମିଣ୍ଟନ ଖେଳାଳି
ହାୟୋସିନ

**ହାୟୋସିନ** (ଇଂରାଜୀ ଭାଷାରେ **Hyoscine**, ଅନ୍ୟ ନାମ **ସ୍କୋପୋଲାମିନ**/**scopolamine**, ଏକ ଔଷଧ ଯାହା ଗତିଜ ଅସୁସ୍ଥତା ବା ମୋସନ ସିକନେସ (motion sickness) ଓ ଅପରେଶନ ପରବର୍ତ୍ତୀ ଅଇ ଓ ବାନ୍ତିର (postoperative nausea and vomiting) ଚିକିତ୍ସା ନିମନ୍ତେ ଦିଆଯାଏ । ବେଳେ ବେଳେ ଲାଳ (saliva) କ୍ଷରଣ କମେଇବା ନିମନ୍ତେ ଅପରେଶନ ପୂର୍ବରୁ ମଧ୍ୟ ଦିଆଯାଏ । ଇଞ୍ଜେକସନ ଆକାରରେ ଦେବାର ୨୦ ମିନିଟ ପରେ ଏହାର ପ୍ରଭାବ ଆରମ୍ଭ ହୋଇ ପ୍ରାୟ ୮ଘଣ୍ଟା ପର୍ଯ୍ୟନ୍ତ ରହେ ।  ଏହା ପାଟିରେ ଓ ଚର୍ମ ପ୍ୟାଚ (skin patch) ଆକାରରେ ମଧ୍ୟ ଦିଆଯାଇପାରେ ।

ହାୟୋସିନର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁତା, ଝାପସା ଦୃଷ୍ଟି (blurred vision) ପ୍ରସାରିତ ପୁତ୍ତଳୀ (dilated pupils) ଓ ଶୁଷ୍କ ପାଟି ଇତ୍ୟାଦି ଲକ୍ଷଣ ଦେଖାଯାଏ । ଗ୍ଲକୋମା ଓ ଆନ୍ତ୍ରିକ ଅବରୋଧ ରୋଗ ଥିଲେ ଏହା ଦିଆଯାଏନାହିଁ । ଆଣ୍ଟମସ୍କାରିନିକ (antimuscarinic) ଶ୍ରେଣୀର ହାୟୋସିନ ଏକ ଔଷଧ ଯାହା ସ୍ନାୟୁ ମଣ୍ଡଳରେ (nervous system) ଥିବା ଆସେଟାଇଲକୋଲିନର (acetylcholine) ପ୍ରଭାବକୁ ଅବରୋଧ କରିଦିଅ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ନାଇଟସେଡ (nightshade) ଶ୍ରେଣୀର ଗଛରୁ ହାୟୋସିନ ପ୍ରସ୍ତୁତ କରାଯାଏ । ସ୍କୋପୋଲିଆ (Scopolia) ନାମକ ଏକ ପ୍ରକାର ଗଛରୁ ସ୍କୋପୋଲାମିନ ଓ ହାୟୋସିନ ନାଇଜରରୁ (Hyoscyamus niger) ହାୟୋସିନ ପ୍ରସ୍ତୁତ କରାଯାଏ ।

## ଆଧାର 
ଶ୍ରେଣୀ:ଔଷଧ
ପୂଜା ବେଦୀ

**ପୂଜା ବେଦୀ** (ଜନ୍ମ: ୧୧ ମଇ ୧୯୭୦) ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ, ଦୂରଦର୍ଶନ ଉପସ୍ଥାପିକା । ସେ ଅଭିନେତା କବୀର ବେଦୀଙ୍କ ଝିଅ ।

## ପ୍ରାରମ୍ଭିକ ଜୀବନ
ପୂଜା ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ଅଭିନେତା କବୀର ବେଦୀ ଏବଂ ଭୂତପୂର୍ବ ଶାସ୍ତ୍ରୀୟ ସଙ୍ଗୀତ ନର୍ତ୍ତକୀ ପ୍ରମିତା ବେଦୀଙ୍କର ସୁକନ୍ୟା । ସେ ମୁମ୍ବାଇରେ ଶିକ୍ଷାରମ୍ଭ କରିଥିଲେ ଏବଂ ସେ ବିଦ୍ୟାଳୟରେ ଥିବା ବେଳେ ବାସ୍କେଟବଲ୍ ଦଳ, ହକି ଦଳ, ସନ୍ତରଣ ଦଳ, ଭାରଣ ଦଳ ଏବଂ ଆଖଡ଼ାଦଳର ଜଣେ ସଦସ୍ୟା ଥିଲେ ।  ପୂଜା ୧୯୯୩ ମସିହାରେ ଫରହାନ ଫରନିଚର‌ୱାଲାଙ୍କୁ ବିବାହ କରିଥିଲେ । ସେମାନଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି । ୨୦୦୩ ମସିହାରେ ଦୁହିଁଙ୍କର ବିବାହ ବିଚ୍ଛେ ଘଟିଥିଲା ।

## ଅଭିନୟ ଜୀବନ
୧୯୯୧ରୁ ୧୯୯୪ ମସିହା ମଧ୍ୟରେ ପୂଜା ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ସେ କାମସୁତ୍ର କଣ୍ଡୋମର ବିଜ୍ଞାପନଦ୍ୱାରା HIV/AIDS ବାବଦରେ ସତେଚନତା ସୃଷ୍ଟି ପାଇଁ ସେତେବେଳେ ସେ ଅଧିକ ପ୍ରସିଦ୍ଧିଲାଭ କରିଥିଲେ । ସେ Carry On Papa, Wow What a Girl ଏବଂ A Bengali Jatra ପରି କିଛି ଡ୍ରାମରେ ମଧ୍ୟ ଅଭିନୟ କରିଥିଲେ । ସେ ୧୯୯୧ ମସିହାରେ ବିଷକନ୍ୟା ଚଳଚ୍ଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ସେ ୧୯୯୨ରେ ସେ ଅମିର ଖାଁଙ୍କ ସ‌ହ ଯୋ ଜିତା ୱହି ସିକନ୍ଦର ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ସେ ଫିଲ୍ମ‌ଫେୟାରର ଶ୍ରେଷ୍ଠ ସ‌ହ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ଏହା ପରେ ଏ ୧୯୯୩ରେ ଲୁଟେରେ ଏବଂ ୧୯୯୫ରେ ରଜନୀକାନ୍ତଙ୍କ ସ‌ହ ଆତଙ୍କ ହି ଆତଙ୍କ ଚଳଚ୍ଚିତ୍ରଗୁଡ଼ିକରେ ଅଭିନୟ କରିଥିଲେ ।

## ଅନ୍ୟାନ୍ୟ କାର୍ଯ୍ୟ
The Grassroots Foundation ନାମକ ଏକ ବେସରକାରୀ ସେବ ସଂସ୍ଥାର ମୁଖ୍ୟ ହେଉଛନ୍ତି ପୂଜା । ଏହି ସଂସ୍ଥାର ପ୍ରମୁଖ କାର୍ଯ୍ୟ ହେଉଛି ଉନ୍ନତିମୂଳକ କାର୍ଯ୍ୟକ୍ରମ, ଶିକ୍ଷା, କୃଷିରେ ଉନ୍ନତି ଏବଂ ଜଳ ଅମଳ ଇତ୍ୟାଦି ।

## ଅଭିନୀତ କଥାଚିତ୍ର
* ଯୋ ଜିତା ୱହି ସିକନ୍ଦର (ହିନ୍ଦୀ)
* ଲୁଟେରା (ହିନ୍ଦୀ)
* ବିଷକନ୍ୟା (ହିନ୍ଦୀ)
* ଆତଙ୍କ ହି ଆତଙ୍କ (ହିନ୍ଦୀ)
* ଫିର୍ ତେରି କାହାନୀ ୟାଦ୍ ଆୟେ (ହିନ୍ଦୀ)
* ଚିତ୍ତାମ୍ମା ମୋଗୁଡ଼ୁ (ତେଲୁଗୁ)
* ଶକ୍ତି (ତେଲୁଗୁ)

## ଆଧାର
## ବାହାର ଆଧାର
* 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ମୈତ୍ରେୟୀ ଦେବୀ

**ମୈତ୍ରେୟୀ ଦେବୀ** (ସେପ୍ଟେମ୍ବର ୧, ୧୯୧୪  ଜାନୁଆରୀ ୨୯ , ୧୯୮୯)  ଜଣେ ଭାରତୀୟ ବଙ୍ଗୀୟ ମହିଳା କବି ଓ ଉପନ୍ୟାସ ଲେଖିକା । 

## ଜୀବନୀ 
ମୈତ୍ରେଇ ଦେବୀ ଦାର୍ଶନିକ ଓ ବିଶ୍ୱକବି ରବୀନ୍ଦ୍ରନାଥଙ୍କ ନିକଟସ୍ଥ ବ୍ୟକ୍ତି ସୁରେନ୍ଦ୍ରନାଥ ଦାସଗୁପ୍ତାଙ୍କ କନ୍ୟା ଥିଲେ । ସେ କୁଇନୋଳୋଗିଷ୍ଟ ଏମ . ଏମ . ସେନଙ୍କୁ ବିବାହ କରିଥିଲେ । . ସେ ସର୍ବଭାରତୀୟ ମହିଳା କାଉନ୍ସିଲର ଉପସଭାପତି ଥିଲେ ସାମ୍ପ୍ରଦାୟିକ ସଦ୍ଭାବର ପ୍ରୋଷ୍ଠହମ ପାଇଁ ଏକ କାଉନ୍ସିଲ ଗଠନ କରିଥିଲେ । ସେ 16 ବର୍ଷ ବୟସର ହେଇଥିବା ବେଳେ ତାଙ୍କର ପ୍ରଥମ କାବ୍ଯ ପୁସ୍ତକ  ପ୍ରକାଶିତ ହେଇଥିଲା । ସେଥିରେ ବିଶ୍ୱକବି ରବୀନ୍ଦ୍ରନାଥ ମୁଖବନ୍ଧ ଲେଖିଥିଲେ । ସେ " Ranidranath- the man behind his poetry" ନାମକ ଏକ ପୁସ୍ତକ ଲେଖିଥିଲେ । . ରୋମାନିଆନ ଲେଖକ ମିରସିଆ ଏଲିଆଡେଙ୍କ ୧୯୩୩ ମସିହାର ସଫଳ ଉପନ୍ୟାସ " Bengal Night " ମୈତ୍ରେଇ ଦେବୀଙ୍କ ଜୀବନୀ ଉପରେ ପର୍ଯ୍ୟବସିତ ହେଇଥିଲା । ଏଥିରେ ବର୍ଣିତ ସଂସ୍କୃତି ସହ ମୈତ୍ରେଇ ଦେବୀ ସ୍ୱୀକୃତି ଦେଇଥିଲେ ମଧ୍ୟ ଏଥିରେ ତାଙ୍କର ଓ ଏଲିଆଦେଙ୍କ ମଧ୍ୟରେ ଯୌନ ସମ୍ପର୍କ ଥିବା କଥାକୁ କାଳ୍ପନିକ ଓ ଅସତ୍ୟ ବୋଲି କହିଥିଲେ । l .

୧୯୩୮ ମସିହାରେ ସେ ବିଶ୍ୱକବି ରବୀନ୍ଦ୍ରନାଥଙ୍କୁ ତାଙ୍କ କାଲିମଫଙ୍ଗଠାରେ ଥିବା ଘରରେ  ରହିବାକୁ ଆମନ୍ତ୍ରଣ କରିଥିଲେ ।ପରେ ସେହି ଗୃହ ରବୀନ୍ଦ୍ର ମିଉଜିଆମରେ ପରିଣତ ହେଇଥିଲା ।  .

## ଶିକ୍ଷା 
ସେ କଲିକତାର କଲିକତା ବିଶ୍ୱବିଦ୍ୟାଳୟ ଅଧିନସ୍ଥ ଜଗମାୟା ଦେବୀ କଲେଜରୁ ଡିଗ୍ରୀ ସ୍ତରର ଶିକ୍ଷା ପ୍ରାପ୍ତ ହେଇଥିଲେ । .

## ପୁରସ୍କାର 
ସେ 1978 ମାଗିହାରେ ତାଙ୍କର ଉପନ୍ୟାସ " ନା ହନ୍ୟାତେ " ପାଇଁ କେନ୍ଦ୍ର ସାହିତ୍ଯ ଏକାଡେମି ପୁରସ୍କାର ହାସଲ କରିଥିଲେ । 

## ଅଧିକ ପଠନ 
* Mircea Eliade--*Maitreyi*, Bucureşti, 1933
* Maitreyi Devi--*It Does Not Die. A Romance*. Translated by Maitreyi Devi. University of Chicago Press, 1994
* Mircea Eliade--*Bengal Nights*, University of Chicago Press, 1994
* List of Sahitya Akademi Award winners for Bengali

## ଆଧାର 
ଶ୍ରେଣୀ:୧୯୧୪ ଜନ୍ମ
ଶ୍ରେଣୀ:୧୯୯୦ ମୃତ୍ୟୁ
ଭାଲେରୀ ଆନନ୍ଦ

**ଭାଲେରୀ ଆନନ୍ଦ** (ଜନ୍ମ ୧୯୩୭ ) ଜଣେ ବ୍ରିଟିଶ କାଳ୍ପନିକ ଐତିହାସିକ ଉପନ୍ୟାସକାର ।

## କାଳ୍ପନିକ ଲେଖା 
ସେ ତାଙ୍କର ଲେଖା ସବୁରେ କାଳ୍ପନିକ ପେନ ନାମ ଫ୍ଲୋନା ବକଳେ ବ୍ୟବହାର କରିଥାନ୍ତି ।ସେ ଏଲିଜାବେଥ ୧ଙ୍କ ସମୟକୁ ଭିତ୍ତିଭୂମି କରି କାଳ୍ପନିକ ରୋମାଞ୍ଚକର ଉପନ୍ୟାସ ସବୁ ରଚନା କରିଥାନ୍ତି । ତାଙ୍କ କାହାଣୀ ସବୁର ନାୟିକା ଭାବରେ ସେ " ଉର୍ଷୁଳା ବ୍ଲନଚାର୍ଡ " ନାମ ବ୍ୟବହାର କରିଥାନ୍ତି । ସେ ତାଙ୍କ ନିଜ ନାମ ଦେଇ ଏଇତିହାସିକ କାଳ୍ପନିକ ଉପନ୍ୟାସ ସବୁ ରଚନା କରିଥାନ୍ତି । ଏହି ସବୁ ଏଇତିହାସିକ କାଳ୍ପନିକରେ ସେ ଦ୍ୱାଦଶ ଶତାବ୍ଦୀ ବ୍ରିଟିଶ ର ରାଜପରିବାରର ଘରଣାକୁ ଭିତ୍ତି ହିସାବରେ ଆଧାରିତ କରିଥାନ୍ତି । 

ତାଙ୍କ ନିକଟରେ ୧୯୯୭ ମସିହାରେ ରଚିତ ଏକ ନଭେଲ " The Fallen Pinnacle "ର କପି ରାଇଟ ରହିଥିବାରୁ ଏହାର କାଳ୍ପନିକ ଲେଖକ ଭଲେରୀ ଇରୱିନ ରହିଥିଲେ ମଧ୍ୟ ସେ ଏହାକୁ ଲେଖିଥିବା ବିଶ୍ୱାସ କରାଯାଇଥାଏ । 

## ଉର୍ଷୁଳା ବ୍ଲନଚାର୍ଡ ଡିଟେକ୍ଟିଭ  ଉପନ୍ୟାସ ସବୁ 
# *To Shield the Queen* (1998) 
# *The Doublet Affair* (1998) 
# ''Queen's Ransom* (2000) 
# *To Ruin a Queen* (2000) 
# *Queen of Ambition* (2002) 
# *A Pawn for a Queen* (2002) 
# *Fugitive Queen* (2004) 
# *The Siren Queen* (2004) 
# *Queen Without a Crown* (2011) 
# *Queen's Bounty* (2012) 
# *A Rescue for a Queen* (2013)
# *A Traitor's Tears* (2014) 

## *" Bridges Over Times " ସିରିଜ ସବୁ * 
* *The Proud Villeins* (1992) 
* *The Ruthless Yeomen* (1991) 
* *The Women of Ashdon* (1993) 
* *The Faithful Lovers* (1993) 
* *The Cherished Wives* (1996) 
* *The Dowerless Sisters* (1995) 

## *ନର୍ମାନ ସିରିଜ * 
* *Gildenford* (1977) 
* *The Norman Pretender* (1982) 
* *The Disputed Crown* (1982) 

## ଅନ୍ୟ ଏଇତିହାସିକ ଉପନ୍ୟାସ ସବୁ 
* *King of the Wood* (1984)  (2016) 
** based on King William Rufus
* *Crown of Roses* (1989) 
** based on the end of the Wars of the Roses
* *The House of Lanyon - The Exmoor Saga* (2007) 
** Story of Richard Lanyon, his descendents, and his landlords the Sweetwaters
* *The House Of Allerbrook - The Exmoor Saga'' (2008) 
** Story of Jane Sweetwater (Allerbrook)

## ଆଧାର 
## ବାହାର ଲିଙ୍କ 
* Interview with Valerie Anand 
* King Of The Wood by Valerie Anand 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସୁଜାତା ଭଟ୍ଟ

**ସୁଜାତା ଭଟ୍ଟ, ** (ଜନ୍ମ ୬ ମେ ୧୯୫୬ )ଜଣେ ଭାରତୀୟ ମହିଳା  କବି , ତଥା ଗୁଜୁରାତି ଭାଷାର ଜଣେ  ସୁବକ୍ତା । 

## ଜୀବନୀ ଓ ଅବଦାନ 
ସୁଜାତାଙ୍କ ଜନ୍ମ ଗୁଜରାଟ ରାଜ୍ୟର ଅହମଦାବାଦ ସହରରେ ହେଇଥିଲା ଓ ତାଙ୍କର ବାଲ୍ୟକାଳ ପୁନେ ସହରରେ ଅତିବାହିତ ହେଇଥିଲା । ୧୯୬୮ ମସିହାରେ ସେ ତାଙ୍କ ପରିବାର ସହ କୁଳତାରସ୍ତ୍ର ଆମେରିକାକୁ ଯାଇ ରହିଥିଲେ ଓ ସେଠାରେ ସେ ଇୟବା ବିଶ୍ୱବିଦ୍ୟାଳୟ ( IOWA University)ରୁ MFA ଡିଗ୍ରୀ ହାସଲ କରିଥିଲେ / ସେ କାନାଡା ବିଶ୍ୱବିଦ୍ୟାଳୟରେ ଆବାସିକ ଲେଖିକା ଭାବରେ ନିଯୁକ୍ତି ପାଇ ସେଠାରେ ଅନେକ କବିତା ରଚନା କରିଥିଲେ । ତାଙ୍କର ପ୍ରଥମ କବିତା ସଂଗ୍ରହ କମନୱେଲ୍‌ଥ କବିତା ପାଇଁ ଥିବା " Alice Hunt Bartiet "  ପୁରସ୍କାର ଲାଭ କରିଥିଲା ।  . ୧୯୯୧ ମସିହାରେ ସେ ଚୋଲୋମଣ୍ଡଲେ ପୁରସ୍କାର ଓ ୨୦୦୦ ମସିହାରେ ଇଟାଲୀୟ ଟ୍ରାଥ କବିତା ପୁରସ୍କାର ପ୍ରାପ୍ତ ହେଇଥିଲେ । .  ସେ ୧୯୯୧ ମସିହାରେ Cholmondeley Award ଓ ୨୦୦୦ ମସିହାରେ ଇଟାଲୀୟ ଟ୍ରେଣ୍ଟ ପୁରସ୍କାର ପାଇଥିଲେ ।     ସେ ଇଂଲଣ୍ଡରେ ରେଡିଓ ଭାଷ୍ୟକାର ଭାବରେ କାର୍ଯ୍ୟ କରିଥିଲେ ଓ ୨୦୧୩ ମସିହାରୁ ସୃଜନଶୀଳ ଲେଖା ବିଷୟରେ ନଟିନଘାମ ବିଶ୍ୱବିଦ୍ୟାଳୟରେ ଅତିଥି ପ୍ରଫେସର ଭାବରେ ରହିଛନ୍ତି । 

 ବିଖ୍ୟାତ କବି ମାଇକେଲ ସ୍ମିଥଙ୍କ ମତରେ ତାଙ୍କ କବିତା ଖୁବ ସୁନ୍ଦର ଭାବରେ ଗତିଶୀଳ ଓ ବର୍ଣ୍ଣନାତ୍ମକ ହେବା ସହ ସାବଲୀଳତା ମଧ୍ୟ ରଖିଥାଏ । ନିଉ ଷ୍ଟେଟସମେନ ସଂବାଦପତ୍ର ଅନୁସାରେ ସେ ଜୀବିତ ଥିବା କବି ମଧ୍ୟରେ ଅନ୍ଯତମ ଶ୍ରେଷ୍ଠ କବି । ତାଙ୍କର କବିତା " A Different History " ଜଗତୀକରଣ ଉପରେ ଆଧାରିତ ଥିଲା । 

ଭଟ୍ଟଙ୍କ ସ୍ୱାମୀ ଜଣେ  ଜର୍ମାନ ଲେଖକ ମାଇକେଲ ଅଗସ୍ତିନ ଓ ତାଙ୍କ ଝିଅ ମଧ୍ୟ ତାଙ୍କ ସହ ରହନ୍ତି । .  

## କବିତା ସଂଗ୍ରହ ସବୁ 
* 1988 *Brunizem* Carcanet Press
* 1991 *Monkey Shadows* Carcanet Press
* 1995 *The Stinking Rose* Carcanet Press
* 1997 *Point No Point*. Carcanet Press
* 2000 *Augatora*. Carcanet Press 
* 2002 *The Colour of Solitude* (Second edition). Carcanet Press
* 2008 *Pure Lizard*. Carcanet Press

## ପୁରସ୍କାର ସମୂହ 
* 1988 Commonwealth poetry prize (Asia) *Brunizem*
* 1988 Alice Hunt Bartlett Prize *Brunizem*
* 1991 Poetry Book Society Recommendation *Monkey Shadows*
* 1991 Cholmondeley Award
* 2000 Poetry Book Society Recommendation *Aguatora*
* 2000 Tratti Poetry Prize

## ଆଧାର 
## ବାହାର ଲିଙ୍କ 
* Profile and poems written and audio at the Poetry Archive
* British Council profile 
* BBC Radio 4. ''Woman's Hour'' 4 July 2002 (Audio 5 mins)  
ଶ୍ରେଣୀ:୧୯୫୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ପାପକ୍ଷୟ ଘାଟ, ବିନିକା

thumb

                                                                **===== ପାପକ୍ଷୟ ଘାଟ =====**
     
        
ଫ୍ରେମକରା|କେନ୍ଦ୍ର|ପାପକ୍ଷୟ ଘାଟ

        **ପାପକ୍ଷୟ ଘାଟ** :- ଓଡ଼ିଶା ରାଜ୍ୟର ସୁବର୍ଣ୍ଣପୁର (ସୋନପୁର) ଜିଲ୍ଲାର ଏକ ପ୍ରସିଦ୍ଧ ଦର୍ଶନୀୟ ପୀଠ । ଏହା ସୁବର୍ଣ୍ଣପୁର (ସୋନପୁର) ଜିଲ୍ଲାର ବିନିକା ସହର (ଇତିହାସରେ ବିନିକା , ବିନୀତାଶ୍ୱପୁର ନାମରେ ନାମିତ )ଠାରୁ ୩ କି॰ମି ଦୂରରେ ମହାନଦୀ କୂଳରେ ଅବସ୍ଥିତ । ଏହି ପୀଠର ଐତିହାସିକ ଓ ଧାର୍ମିକ ଗୁରୁତ୍ୱ ରହିଛି । 

                   କିମ୍ବଦନ୍ତୀ ଅନୁସାରେ ଏହା ବିଶ୍ୱାସ କରାଯାଏ ଯେ, ରାଜା ଦ୍ୱିତୀୟ ଅନଙ୍ଗ ଭୀମଦେବ କୁଷ୍ଠ ରୋଗରେ ଆକ୍ରାନ୍ତ ଥିଲେ । ସମସ୍ତ ପ୍ରକାର ଚିକିତ୍ସା ବିଫଳ ହେଲା । ଶେଷରେ ଜଗତର ନାଥ ଜଗନ୍ନାଥ ତାଙ୍କର ସ୍ୱପ୍ନରେ ଆସି ତାଙ୍କୁ ସେହି ରୋଗର ଉପଚାର ବିଷୟରେ ପଥ ପ୍ରଦର୍ଶନ କରିଥିଲେ ।  ରାଜା  ଏହି ଘାଟରେ ସ୍ନାନ କରିବା ପରେ କୁଷ୍ଠ ରୋଗରୁ ଆରୋଗ୍ୟ ଲାଭ କରିଥିଲେ । ତେଣୁ ସେହି ଦିନଠାରୁ ଏହି ଘାଟକୁ ପାପକ୍ଷୟ ଘାଟରେ ନାମିତ କରାଗଲା । 

    
         ପାପକ୍ଷୟ ଘାଟରେ ରାଧାକୃଷ୍ଣ ମନ୍ଦିର,କପିଳେଶ୍ୱର ଶିବ ମନ୍ଦିର, ପାର୍ବତୀ ମନ୍ଦିର ସହ ହନୁମାନ ମନ୍ଦିର ରହିଛି । ସୂର୍ଯ୍ୟ ପରାଗ ଓ ଚନ୍ଦ୍ର ଗ୍ରହଣ ସମୟରେ ଏହି ଘାଟରେ ହଜାର ହଜାର ଭକ୍ତ ବୁଡ ପକାଇବା ସହ ନିକଟସ୍ଥ ପ୍ରାଚୀନ ବରଗଛର ସଂକୀର୍ଣ୍ଣ ସନ୍ଧିରେ ବେଢା ବୁଲନ୍ତି । ବରଗଛର ସନ୍ଧିର ଗୋଟିଏ ପାର୍ଶ୍ୱରୁ ପ୍ରବେଶ କରି ଅନ୍ୟ ପାର୍ଶ୍ୱରେ ବାହାରିଲେ ପାପକ୍ଷୟ ହୁଏ ବୋଲି ବିଶ୍ୱାସ କରାଯାଏ । 

                               ଏହାର ପ୍ରାକୃତିକ ପରିବେଶ ଅତି ମନୋହର ଏବଂ ଅତ୍ୟନ୍ତ ଚିତ୍ତାକର୍ଷକ  । ଏହାର ପ୍ରାକୃତିକ ସୌନ୍ଦର୍ଯ୍ୟ ରାଜ୍ୟର ହଜାର ହଜାର ପର୍ଯ୍ୟଟକଙ୍କୁ ଆକୃଷ୍ଟ କରି ଏଠାକୁ ଟାଣି ଆଣିଥାଏ । ଏହି ପୀଠରେ ପିକନିକ କରିବା ପାଇଁ ସ୍ଥାନ ମଧ୍ୟ ଅଛି ।  ଏହାସହ ମହାନଦୀରେ ନୌକାବିହାର ଦର୍ଶକଙ୍କୁ ଅନେକ ଆନନ୍ଦ ଦେଇଥାଏ । ପାପକ୍ଷୟ ଘାଟକୁ  ଦ୍ୱିତୀୟ ଚନ୍ଦ୍ରଭାଗା ମଧ୍ୟ କୁହାଯାଏ । ଏହି ପୀଠକୁ ରାଜ୍ୟ ପର୍ଯ୍ୟଟନ ବିଭାଗ ହାତକୁ ନେଇଛି । 

ଆଲୋକ କୁମାାର ପର୍ଡିଆ 
(ମୋ ଆଲୋଚନା) ୧୫:୦୫, ୩୦ ମାର୍ଚ୍ଚ ୨୦୧୭ (IST)ଆଲୋକ କୁମାର ପର୍ଡିଆ ALOK KUMAR PARDIA  

          

ଶ୍ରେଣୀ:ଓଡ଼ିଶାର ଦର୍ଶନୀୟ ସ୍ଥାନ
ମଞ୍ଜୁଳା ପଦ୍ମନାଭନ

**ମଞ୍ଜୁଳା ପଦ୍ମନାଭନ **(ଜନ୍ମ ୧୯୫୩) ଜଣେ ନାଟକ ଲେଖିକା , ସାମ୍ବାଦିକ , କମିକ କଳାକାର ଓ ଶିଶୁ ପୁସ୍ତକ ଲେଖିକା । 

## ପ୍ରାରମ୍ଭିକ ଜୀବନୀ 
ତାଙ୍କର ଜନ୍ମ ନୂଆ ଦିଲ୍ଲୀଠାରେ ୧୯୫୩ ମସିହାରେ ହେଇଥିଲା । ସେ ଆବାସିକ ସ୍କୁଲରେ ରହି ପାଠ ପାଢୀଥିଲେ । ଶିକ୍ଷା ପରେ ସେ ପ୍ରକାଶନ ଓ ସାମ୍ବାଦିକତା କ୍ଷେତ୍ରରେ ନିଜର ସ୍ଥାନ ଗ୍ରହଣ କରି ସ୍ୱାଧୀନ ଭାବରେ କାର୍ଯ୍ୟ କରନ୍ତି । 

## କାର୍ଯ୍ୟ ଜୀବନୀ 
ସେ ତାଙ୍କର ନାଟକ " Harvest" ପାଇଁ ଗ୍ରୀକ ଅଣାଶୀଶ ପୁରସ୍କାର ଲାଭ କରିଥିଲେ । ଏହି ନାଟକ ଉପରେ ପର୍ଯ୍ୟବସିତ କାହାଣୀରେ ନିର୍ଦ୍ଦେଶକ ଗୋବିନ୍ଦ ନିହାଲନି " ଦେହମ " ନାମରେ ଏକ ପୁରସ୍କୃତ ଫିଲ୍ମ ନିର୍ମାଣ କରିଥିଲେ । .

ତାଙ୍କ ରଚିତ ନାଟକ " Lighys Out " ୧୯୮୪ ମସିହାରେ ଏକ ବଳିଷ୍ଠ ନାଟକର ମାନ୍ୟତା ପାଇଥିଲା । ସେ " ଠେ Artist; Model " ୦ " Sexfet" ନାମକ ନାଟକ ମାନ ମଧ୍ୟ ଲେଖିଥିଲେ । .

"Kleptomania. " ଓ "Escape" ନାମରେ ସେ ଗଳ୍ପ ସଂକଳନ ମାନ ଲେଖି ପୁରସ୍କୃତ ହେଇଥିଲେ । .

ସେ ସମ୍ବାଦପତ୍ରରେ ନିୟମିତ ଭାବରେ ସ୍ତମ୍ଭ ଲେଖିବା ସହ ସେ କମିକ୍ସ ମଧ୍ୟ ଆଙ୍କୁଥିଲେ । ସନଡେ ଅବଜର୍ଭର ସମ୍ବାଦପତ୍ରରେ ତାଙ୍କର କମିକ୍ସ ଓ ପ୍ରବନ୍ଧ ମୁଦ୍ରିତ ହେଉଥିଲା । ପରେ ସେ ପାୟୋନିୟର ସମ୍ବାଦପତ୍ରରେ କାର୍ଟୁନ ଅଙ୍କନ କରୁଥିଲେ । 

### ନାଟ୍ୟଲେଖିକା ଭାବରେ 
* 1984 - "Lights Out"
* 2003. *Harvest*. London: Aurora Metro Press.

### ଲେଖିକା ଓ ଚିତ୍ରକର ଭାବରେ 
* 2013. *Three Virgins and Other Stories* New Delhi, India: Zubaan Books.
* 2011. *I am different! Can you find me?* Watertown, Mass: Charlesbridge Pub.
* 2005. *Unprincess!* New Delhi: Puffin Books.
* 1986. *A Visit to the City Market* New Delhi: National Book Trust

### ଚିତ୍ରକାର ଭାବେ 
* Baig, Tara Ali, and Manjula Padmanabhan. 1979. *Indrani and the enchanted jungle.* New Delhi: Thomson Press (India) Ltd.
* Maithily Jagannathan and Manjula Padmanabhan. 1984. *Droopy dragon*. New Delhi: Thomson Press.

### କମିକ୍ସ 
* 2005. *Double talk*. New Delhi: Penguin Books.

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ପେପିତା ସେଠ୍

**ପେପିତା ସେଠ** ଜଣେ ବ୍ରିଟିଶ ଜନ୍ମିତ ଲେଖିକା ଓ ଫଟୋଗ୍ରାଫର । ଭାରତୀୟ ରାଜ୍ୟ କେରଳର କଳା ଓ ଭାସ୍କର୍ଯ୍ୟ ଉପରେ ତାଙ୍କ ଲେଖା, କେରଳର ପୋଷା ହାତୀ " ଗୁରୁବାୟୁର କେଶବନ" ଉପରେ ଫଟୋଗ୍ରାଫ ପାଇଁ ବହୁଳ ଭାବରେ ପରିଚିତ । ଭାରତ ସରକାର ତାଙ୍କ ଅବଦାନ ପାଇଁ ପଦ୍ମଶ୍ରୀ ଉପାଧିରେ ସମ୍ମାନିତ କରିଥିଲେ । .

## ଜୀବନୀ 
[thumb|250x250_ପିକସେଲ|ଗୁରୁବାୟୁରଠାରେ ଥିବା ପ୍ରସିଦ୍ଧ ହାତୀ [ଗୁରୁବାୟୁର କେଶଭନର ଫଟୋ ପେପିତା କେମେରାରୁ ]]
thumb|298x298_ପିକସେଲ|ପେପିତା ଚିତ୍ର ଉତ୍ତୋଳନ କରୁଥିବାର ଚିତ୍ର
ପେପିତା ସେଠଙ୍କ ଜନ୍ମ ଇଂଲଣ୍ଡର ସଫ୍ଫୋଳ୍କଠାରେ ହେଇଥିଲା । ତାଙ୍କ ପିତାମହ ବ୍ରିଟିଶ ଭାରତ ସମୟରେ ସେନାବାହିନୀରେ ଭାରତରେ ସେବାରତା ଥିଲେ । ସେହି ସମୟର କୁପ୍ରଥା ଅନୁସାରେ ପେପିତା ଝିଅ ହେଇଥିବାରୁ ସ୍କୁଲ ଶିକ୍ଷା ପ୍ରାପ୍ତ ହୋଇନଥିଲେ । ତେବେ ସେ ପରେ ନିଜ ଉଦ୍ୟମରେ ଶିକ୍ଷା ପ୍ରାପ୍ତ ହେଇ ଫିଲ୍ମ ସମ୍ପାଦନା ଶିଖିଲେ ଓ ଟେଡ କୋଟଚେଫ ଓ ଷ୍ଟାନଲେ ଦୋନେନ୍ଙ୍କ ପରି ଫିଲ୍ମ ନିର୍ଦ୍ଦେଶକଙ୍କ ସହ କାର୍ଯ୍ୟ କରିଥିଲେ । ସେ ତାଙ୍କ ପିତାମହଙ୍କ ସମୟର ବିବରଣୀକୁ ଲିପିବଦ୍ଧ କରିବାକୁ ସେ କଲିକତା ଆସି ସେହି ସମୟର ବ୍ରିଟିଶ ରାଜର ବିବରଣୀ ସବୁକୁ ଲେଖା ଓ ଫଟୋରେ ପ୍ରଦର୍ଶନ ପାଇଁ ଗବେଷଣାତ୍ମକ ଉଦ୍ୟମ କରିଥିଲେ । ୧୦୭୦ ମସିହାରେ ସେ କରିଥିବା ଏହି କାର୍ଯ୍ୟ ତାଙ୍କୁ ପ୍ରସିଦ୍ଧି ପ୍ରଦାନ କରିଥିଲା 

ସେ କଲିକତାରୁ କେରଳର ଗୁରୁବାୟୁର ପର୍ଯ୍ୟନ୍ତ ଏହି କାର୍ଯ୍ୟରେ ଆସି ଗୁରୁବାୟୁର ମନ୍ଦିରର କଳା ଓ ଭାସ୍କର୍ଜୀରେ ଅଭିଭୂତ ହେଇଥିଲେ । ସେ ୧୯୭୯ ମସିହା ଯାଏ ଅନେକ ଥର ଆସି ପରିଶେଷରେ ସେଠାରେ ସ୍ଥାୟୀ ଭାବରେ ରହିଯାଇଥିଲେ । ପ୍ରଥମେ ତାଙ୍କୁ ମନ୍ଦିର ଭିତରକୁ ଯିବାକୁ ଛଡା ଯାଉ ନଥିଲା । କିନ୍ତୁ ତାଙ୍କର ନିରନ୍ତର ପ୍ରଚେଷ୍ଟାଦ୍ୱାରା ତାଙ୍କୁ ଅନୁମତି ମିଳିଥିଲା । 

ପେପିତା ଭାରତରେ ଜନ୍ମିତ ବ୍ରିଟିଶ ଅଭିନେତା ରୋଶନ ଶେଠଙ୍କୁ ( ଗାନ୍ଧୀ ଫିଲ୍ମରେ ଅଭିନୟ କରିଥିବା ଅଭିନେତା) ବିବାହ କରିଥିଲେ । ପରେ ୨୦୦୪ ମସିହାରେ ତାଙ୍କର ବିବାହ ବିଚ୍ଛେଦ ଘଟିଥିଲା ।
ଗୁରୁବାୟୁର ମନ୍ଦିରର ନୀତି ରୀତି ଉପରେ ବିଷାଦ ଭାବରେ ଫଟୋ ଉଠେଇଥିଲେ । ତାହା ନିଉ ୟର୍କ ଟାଇମସ ସହ ଗାର୍ଡିଆନ ସଂବାଦପତ୍ରରେ ପ୍ରକାଶିତ ହଉଥିଲା ।ଏହାଦ୍ୱାରା କେରଳ ରାଜ୍ୟର ପର୍ଯ୍ୟଟନ ପାଇଁ ବିଦେଶରେ ବିଶେଷ ପ୍ରଚାର ହେଇପାରିଥିଲା । 
 
## ପୁରସ୍କାର ଓ ସ୍ୱୀକୃତିପ୍ରାପ୍ତି 
କଳା ଓ ସଂସ୍କୃତି ପାଇଁ ତାଙ୍କର ଅବଦାନର ସ୍ୱୀକୃତି ଭାବରେ ଭାରତ ସରକାର ତାଙ୍କୁ ୨୦୧୨ ମସିହାରେ ନାଗରିକ ସମ୍ମାନ ପଦ୍ମଶ୍ରୀ ପ୍ରଦାନ କରିଥିଲେ । 

## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଡିମ୍ପଲ କାପାଡ଼ିଆ

**ଡିମ୍ପଲ କାପାଡ଼ିଆ** (ଜନ୍ମ ୮ ଜୁନ ୧୯୫୭) ଜଣେ ଭାରତୀୟ ଫିଲ୍ମ ଅଭିନେତ୍ରୀ । ସେ ମାତ୍ର ୧୬ ବର୍ଷ ବୟସରେ ରାଜ କପୁରଙ୍କ ଫିଲ୍ମ "ବବି"ରେ ତରୁଣ ଅଭିନେତା ଋଷି କପୁରଙ୍କ ସହ ଅଭିନୟ କରି ପ୍ରସିଦ୍ଧି ପାଇଥିଲେ । ଏହି ଫିଲ୍ମ ୧୯୭୩ ମସିହାରେ ରିଲିଜ ହେଇଥିଲା । ସେହି ବର୍ଷ ସେ ଅଭିନେତା ରାଜେଶ ଖାନ୍ନାଙ୍କୁ ବିଭାହ କରି ସାମୟିକ ଭାବରେ ଫିଲ୍ମରୁ ସନ୍ୟାସ ନେଇଥିଲେ । ୧୯୮୪ ମସିହାରେ ସେ ରାଜେଶ ଖାନ୍ନାଙ୍କଠାରୁ ବିବାହ ବିଚ୍ଛେଦ କରି ପୁନର୍ବାର ଫିଲ୍ମ ଅଭିନୟକୁ ଫେରିଥିଲେ । ସେହି ସମୟରେ ସେ "ସାଗର" ନାମକ ଫିଲ୍ମରେ ଅଭିନୟ କରି ଶ୍ରେଷ୍ଠ ଅଭିନେତ୍ରୀ ଭାବରେ ଫିଲ୍ମ ଫେୟାର ପୁରସ୍କାର ପାଇଥିଲେ ।

## ବ୍ୟକ୍ତିଗତ ଜୀବନୀ 
thumb|କାପାଡ଼ିଆ (ଡାହାଣ) ଝିଅ ଟ୍ୱିଙ୍କିଲ ଖାନ୍ନା ଓ ଜ୍ୱାଇଁ ଅକ୍ଷୟ କୁମାରଙ୍କ ସହ ।

## କାର୍ଯ୍ୟ ଅବଦାନ 
## ପୁରସ୍କାର 
; National Film Awards
* 1973&nbsp;– Best Actress, *Bobby*
* 1985&nbsp;– Best Actress, *Saagar*
* 1993&nbsp;– Critics Best Actress, *Rudaali*.
* 1994&nbsp;– Best Supporting Actress, *Krantiveer*

* 1991&nbsp;– Best Actress, *Lekin...*
* 1993&nbsp;– Best Actress, *Rudaali*
* 1993&nbsp;– Best Supporting Actress, *Gardish*
* 2009&nbsp;– Best Supporting Actress, *Luck by Chance*
* 2014&nbsp;– Best Supporting Actress, *Finding Fanny*

* 1993&nbsp;– 8th Damascus International Film Festival, Best Actress, *Rudaali*
* 1993&nbsp;– 38th Asia Pacific Film Festival, Best Actress, *Rudaali*

## ଫିଲ୍ମୋଗ୍ରାଫି 
## ଆଧାର 
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
କମଳା ପୂଜାରୀ

**କମଳା ପୂଜାରୀ** କୋରାପୁଟ ଜିଲ୍ଲାର ପାତ୍ରପୁଟ ଗ୍ରାମର ଜଣେ ପଦ୍ମଶ୍ରୀ ସମ୍ମାନିତ ଚାଷୀ । ସେ ଶହେରୁ ଉର୍ଦ୍ଧ୍ୱ ସ୍ୱଦେଶୀ ଧାନ ବିହନ କିସମ ନିଜ ଜମିରେ ଚାଷ କରି,ସେଗୁଡିକର ସଂରକ୍ଷଣ କରିପାରିଛନ୍ତି ।  

## ଜୀବନୀ 
କମଳା, କୋରାପୁଟ ଜିଲ୍ଲାର ବୈପାରୀଗୁଡ଼ା ବ୍ଳକ ଅନ୍ତର୍ଗତ କାଣ୍ଡକିଗୁଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଥିଲା ରାମ କାଣ୍ଡକି । ଶ୍ୱଶୁରଘର ଗାଁ ପାତ୍ରପୁଟ । ତାଙ୍କର ଦୁଇ ପୁଅ ଓ ଦୁଇ ଝିଅ ଅଛନ୍ତି ।

## କାର୍ଯ୍ୟାବଳୀ 
ନାରୀ ସଶକ୍ତିକରଣ ସହିତ ଜଙ୍ଗଲ ସୁରକ୍ଷା ନିମନ୍ତେ ସେ ପ୍ରାରମ୍ଭିକ ଅବସ୍ଥାରେ ୨୧ ଜଣ ଉତ୍ସର୍ଗୀକୃତ ତଥା କର୍ମଠ ମହିଳାଙ୍କୁ ନେଇ ନିଜ ଗାଆଁଁରେ "ତ୍ରୀନାଥ ଠାକୁର ବନ ସୁରକ୍ଷା ସମିତି" ନାମକ ଏକ ସଂଘ ଗଠନ କରି ଜଙ୍ଗଲ ସୁରକ୍ଷା କ୍ଷେତ୍ରରେ କାମ କରିଥିଲେ । ସେ ଜୟପୁରସ୍ଥିତ MS Swaminathan Research Foundationରେ ଜୈବିକ କୃଷି ପଦ୍ଧତି ସମ୍ପର୍କରେ ଉପଯୁକ୍ତ ତାଲିମ ପାଇଥିଲେ । ପରବର୍ତ୍ତୀ ସମୟରେ ଲୋପ ପାଇଯାଉଥିବା ପ୍ରାୟ ୧୦୦ରୁ ଉର୍ଦ୍ଧ୍ୱ ଦେଶୀ ବିହନ କିସମର ସଂରକ୍ଷଣ ତଥା ଜୈବୀକ ଚାଷ କରି ଲୋକ ଲୋଚନକୁ ଆସିଥିଲେ । 

## ସଂରକ୍ଷିତ ଧାନ କିସମ 
କମଳା ପୂଜାରୀଙ୍କଦ୍ୱାରା ସଂରକ୍ଷିତ କିଛି ଦେଶୀ ଧାନ କିସମ ହେଲା :
* ହଳଦୀଗଣ୍ଠି
* ଝିଲି
* ସପୁରି
* ବୃଦ୍ଧମଣି
* କଳାଜିରା
* କାଲାମଲ୍ଲିକ
* ମାଛକଣ୍ଟା
* ଲଦିଆରୀ
* ବରପକ
* ବିଲେନ
* ଫୁରା
* ଘଣ୍ଟିଆ ଧାନ
* ହଳଦୀଗୁରି
* ଉମୁରିଆଚୁରୀ
* ଗଣ୍ଠିଆ
* ବଡ଼ିକାବରୀ
* ଲଲାଟ 

## ପୁରସ୍କାର ଓ ସମ୍ମାନ 
* ପଦ୍ମଶ୍ରୀ, ୨୦୧୯
* ଉନ୍ନତ କିସମର ଦେଶୀ ଧାନ ବିହନ ସଂରକ୍ଷଣ କ୍ଷେତ୍ରରେ ବିଶେଷ ଅବଦାନ ନିମନ୍ତେ ଦକ୍ଷିଣ ଆଫ୍ରିକାର ଜୋହାନସବର୍ଗରେ ୨୦୦୨ ମସିହାରେ ତାଙ୍କୁ "Equator Initiative Award" ସମ୍ମାନରେ ସମ୍ମାନିତ କରାଯାଇଥିଲା ।
* ଭାରତ ସରକାର ୨୦୦୩ ମସିହାରେ ତାଙ୍କୁ "କୃଷି ବିଶାରଦ" ସମ୍ମାନରେ ସମ୍ମାନିତ କରିଛନ୍ତି ।
* କୃଷି ସମ୍ମାନ
* ପ୍ରଦ୍ୟୁମ୍ନ ବଳ ସ୍ମାରକୀ ସମ୍ମାନ
* ଓଡ଼ିଶା ସରକାର କମଳାଙ୍କ ସମ୍ମାନାର୍ଥେ ଓଡ଼ିଶା କୃଷି ଓ ବୈଷୟିକ ବିଶ୍ୱବିଦ୍ୟାଳୟ (OUAT)ର ମହିଳା ଛାତ୍ରୀନିବାସକୁ କମଳାଙ୍କ ନାମରେ ନାମିତ କରିଛନ୍ତି ।

## ଆଧାର 
## ଅଧିକ ତଥ୍ୟ 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଗୌହର ଖାନ

‌**ଗୌହର ଖାନ‌** (ଜନ୍ମ: ୨୩ ଅଗଷ୍ଟ ୧୯୮୩) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ । ଗୌହର ମଡେଲିଂରେ ଅଭିଜ୍ଞତା ହାସଲ କରିବା ପରେ ୨୦୦୯ରେ ୟଶ୍‌ରାଜ୍ ଫିଲ୍ମସ୍‌ରେ ରଣବୀର କପୁରଙ୍କ ସ‌ହ ‌ରକେଟ୍ ସିଂ: ସେଲ୍‌ସ୍‌ମ୍ୟାନ୍ ଓଫ୍ ଦ ଇଅର୍‌ରେ ଅଭିନୟ ଆରମ୍ଭ କରିଥିଲେ । ଗୌହର ‌କଲର୍ସ ଟିଭି‌ରେ ପ୍ରସାରିତ କାର୍ଯ୍ୟକ୍ରମ ‌ବିଗ୍ ବସ୍‌ର ୭ମ ସଂସ୍କରଣରେ ବିଜୟିନୀ ହୋଇଥିଲେ । 

## ପ୍ରାରମ୍ଭିକ ଜୀବନ ଏବଂ ମଡେଲିଂ ଜୀବନ
ଗୌହର ଖାନ ୨୩ ଅଗଷ୍ଟ ୧୯୮୩ରେ ପୁନେରେ ଏକ ମୁସଲମାନ ପରିବାରରେ ଜନ୍ମଗ୍ରହଣ କରିଥିଲେ । ସେ ପୁନେର କାର୍ମେଲ କନ୍‌ଭେଣ୍ଟ ସ୍କୁଲରୁ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିଥିଲେ । ସେ ତାଙ୍କ ପରିବାରର ୫ ଭାଇ ଭଉଣୀଙ୍କ ମଧ୍ୟରେ କନିଷ୍ଠା ଥିଲେ । ଗୌହର ଅଭିନେତ୍ରୀ ନିଗାର ଖାନଙ୍କର ସାନ ଭଉଣୀ ।

୨୦୦୨ ମସିହାରେ ୧୮ ବର୍ଷ ବୟସରେ ଗୌହର ମିସ୍ ଇଣ୍ଡିଆ ଫେମିନାରେ ଅଂଶଗ୍ରହଣ କରିଥିଲେ । ସେଥିରେ ସେ ମିସ୍ ଟ୍ୟାଲେଣ୍ଟ ଉପାଧି ପାଇଥିଲେ ଏବଂ ସଭିଙ୍କ ନ‌ଜରକୁ ଆସିଥିଲେ । ପରେ ପରେ ସେ କିଛି ବିଜ୍ଞାପନରେ କାର୍ଯ୍ୟ କରିବା ସ‌ହ କିଛି ଗୀତରେ ମଧ୍ୟ ଅଭିନୟ କରିଥିଲେ । ଏହାପରେ ୨୦୦୯ ମସିହାରେ ‌ଝଲକ୍ ଦିଖ୍‌ଲା ଜା‌ର ୩ୟ ସଂସ୍କରଣରେ ୨ୟ ସ୍ଥାନରେ ଥିଲେ । 

## ଅଭିନୟ ଜୀବନ
୨୦୦୯ ମସିହାରେ ଗୌହର ୟସ୍ ରାଜ୍ ଫିଲ୍ମ‌ସ୍‌ର ପ୍ରଯୋଜନାରେ ‌ରକେଟ୍ ସିଂ:ସେଲ୍‌ସ୍ ମ୍ୟାନ୍ ଓଫ୍ ଦ ଇଅର‌ ଚଳଚ୍ଚିତ୍ରରେ ରଣବୀର କପୁରଙ୍କ ସ‌ହ ଅଭିନୟ ଆରମ୍ଭ କରିଥିଲେ । ଏହା ପରେ ସେ ‌ୱାନ୍ସ ଅପନ୍ ଏ ଟାଇମ ଇନ୍ ମୁମ୍ବାଇ‌, ‌ଗେମ୍‌, ‌ଇସକ୍‌ଜାଦେ‌, ‌କ୍ୟା କୁଲ୍ ହେ ହମ୍‌, ‌ଫିଭର୍‌, ‌ବେଗମ୍ ଜାନ୍‌ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୦୪: ଆନ୍: ମେନ୍ ଏଟ୍ ୱାର୍କ
* ୨୦୦୪: ଶଙ୍କର ଦାଦା ଏମ୍.ବି.ବି.ଏସ୍.
* ୨୦୦୯: ରକେଟ ସିଂହ: ସେଲ୍‌ସ୍‌ମେନ୍ ଅଫ୍ ଦି ଇଅର
* ୨୦୧୦: ୱାନ୍ସ ଅପନ ଏ ଟାଇମ୍ ଇନ୍ ମୁମ୍ବାଇ
* ୨୦୧୧: ଗେମ୍
* ୨୦୧୨: ଇସକ୍‌ଜାଦେ
* ୨୦୧୫: ଓଃ ୟାର୍ ଏଭେଇଁ ଏଭେଇଁ ଲୁଟ୍ ଗୟେ
* ୨୦୧୬: କ୍ୟା କୁଲ୍ ହେ କମ୍ ୩
* ୨୦୧୬: ଫିଭର୍
* ୨୦୧୬: ଫୁଡ୍ଡୁ
* ୨୦୧୭: ବଦ୍ରିନାଥ କି ଦୁଲ୍ହନିଆ
* ୨୦୧୭: ବେଗମ୍ ଜାନ୍
* ୨୦୧୮: ନାଇନ୍ ଆୱାର୍‌ସ୍ ଇନ୍ ମୁମ୍ବାଇ

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଗିରିବାଳା ମହାନ୍ତି

**ଗିରିବାଳା ମହାନ୍ତି** ଜଣେ ଭାରତୀୟ-ଓଡ଼ିଆ ବୈମାନିକ ଥିଲେ । ସେ ଓଡ଼ିଶାର ପ୍ରଥମ ମହିଳା ବୈମାନିକ । ଉଡ଼ାଜାହାଜ ଚଳାଇବା ନିମନ୍ତେ ବେସରକାରୀ ଲାଇସେନ୍ସ ଥିବା ସେ ପ୍ରଥମ ଓଡ଼ିଆ ମହିଳା । ୧୯୬୭ରେ ସେ ନାଇଣ୍ଟି-ନାଇନଇଙ୍କ, "ଇଣ୍ଟରନ୍ୟାସନାଲ ଉଇମେନ ପାଇଲଟ ଆସୋସିଆଏସନ"ଦ୍ୱାରା ସେମାନଙ୍କ ଏକ ବିଶ୍ୱସ୍ତରୀୟ ସମ୍ମିଳନୀରେ ଯୋଗଦେବା ନିମନ୍ତେ ଯୁକ୍ତରାଷ୍ଟ୍ର ଆମେରିକାକୁ ଆମନ୍ତ୍ରିତ ହୋଇଥିଲେ ।

## ରଚନାବଳୀ 
* ତୋ ପାଇଁ ମୁଁ ରୂପବନ୍ତ (୧୯୮୨)
* ତୁମ ନ ଆସିବା ନେଇ (୧୯୮୯)‌
* ସ୍ତ୍ରୀ ଲୋକ (୧୯୯୦)
* କାଳିଝିଅ

## ଆଧାର 
ଶ୍ରେଣୀ:ଓଡ଼ିଆ ମହିଳା ବୈମାନିକଗଣ
ଶ୍ରେଣୀ:ଭୁବନେଶ୍ୱରର ଅଧିବାସୀ
ଶ୍ରେଣୀ:ଓଡ଼ିଆ ବୈମାନିକଗଣ
ଶ୍ରେଣୀ:ପ୍ରଥମ ଓଡ଼ିଆ ମହିଳା
ଆଟ୍ରାକ୍ୟୁରିଅମ ବେସିଲେଟ

{{Infobox drug
| Verifiedfields = changed
| Watchedfields = changed
| verifiedrevid = 470456499
| IUPAC_name = 2,2'-{1,5-Pentanediylbis[oxy(3-oxo-3,1-propanediyl)]}bis[1-(3,4-dimethoxybenzyl)-6,7-dimethoxy-2-methyl-1,2,3,4-tetrahydroisoquinolinium] dibenzenesulfonate
| image = Atracurium.svg

| tradename =  
| Drugs.com = 
| pregnancy_category = C 
| legal_status = Rx only
| routes_of_administration = IV

| bioavailability = 100% (IV)
| protein_bound = 82%
| metabolism = Hofmann elimination (retro-Michael addition) and ester hydrolysis by nonspecific esterases
| elimination_half-life = 17–21 minutes
| excretion =

| CAS_number_Ref = 
| CAS_number = 64228-79-1
| ATC_prefix = M03
| ATC_suffix = AC04
| PubChem = 47319
| DrugBank_Ref = 
 | DrugBank = DB00732
| ChemSpiderID_Ref = 
| ChemSpiderID = 43067
| UNII_Ref = 
| UNII = 40AX66P76P
| ChEBI_Ref = 
| ChEBI = 2914
| ChEMBL_Ref = 
| ChEMBL = 1360
| synonyms = Atracurium besylate

| C=53 | H=72 | N=2 | O=12 | charge = 2+ 
| molecular_weight = 929.145 g/mol
| smiles = O=C(OCCCCCOC(=O)CC[N+]2(C(c1c(cc(OC)c(OC)c1)CC2)Cc3ccc(OC)c(OC)c3)C)CC[N+]5(C)C(c4cc(OC)c(OC)cc4CC5)Cc6ccc(OC)c(OC)c6
| StdInChI_Ref = 
| StdInChI = 1S/C53H72N2O12/c1-54(22-18-38-32-48(62-7)50(64-9)34-40(38)42(54)28-36-14-16-44(58-3)46(30-36)60-5)24-20-52(56)66-26-12-11-13-27-67-53(57)21-25-55(2)23-19-39-33-49(63-8)51(65-10)35-41(39)43(55)29-37-15-17-45(59-4)47(31-37)61-6/h14-17,30-35,42-43H,11-13,18-29H2,1-10H3/q+2
| StdInChIKey_Ref = 
| StdInChIKey = YXSLJKQTIDHPOT-UHFFFAOYSA-N
}}

**ଆଟ୍ରାକ୍ୟୁରିଅମ ବେସିଲେଟ** (ଇଂରାଜୀ ଭାଷାରେ **Atracurium besilate**) ଏକ ଔଷଧ ଯାହା ଅପରେଶନ ବା ମେକାନିକାଲ ଭେଣ୍ଟିଲେସନ (mechanical ventilation) କରିବା ସମୟରେ ଅନ୍ୟାନ୍ୟ ଔଷଧ ସ‌ହିତ କଙ୍କାଳୀୟ ମାଂସପେଶୀ ଶିଥିଳ କରିବା (skeletal muscle relaxation) ନିମନ୍ତେ ଦିଆଯାଏ । ଏଣ୍ଡୋଟ୍ରାକିଆଲ ଇନଟ୍ୟୁବେସନରେ (endotracheal intubation) ଏହା ଦିଆଯାଇପାରେ କିନ୍ତୁ ଅତିଶୀଘ୍ର ଦରକାର ହେଲେ ଏହାଠାରୁ ସକ୍ସାମେଥୋନିଅମ କ୍ଲୋରାଇଡ ଅଧିକ ପସନ୍ଦ‌ଯୋଗ୍ୟ । ଏହି ଔଷଧ ଶିରାଭ୍ୟନ୍ତରରେ ଇଞ୍ଜେକସନ injection into a vein ଆକାରରେ ଦିଆଯାଏ । ଇଞ୍ଜେକସନ ଦେବାର ୪ମିନିଟ ପରେ ଏହାର ପ୍ରଭାବ ସର୍ବାଧିକ ହୁଏ ଓ ଏକ ଘଣ୍ଟା ପର୍ଯ୍ୟନ୍ତ ରହେ । ମ୍ୟାସ୍ଥେନିଆ ଗ୍ରାଭିସ ରୋଗ ଥିଲେ ଦୀର୍ଘସ୍ଥାୟୀ ପକ୍ଷାଘାତ/ପାରାଲିସିସ ହୋଇପାରେ ।  ଗର୍ଭାବସ୍ଥାରେ ଏହାର ଶିଶୁ ଉପରେ ପ୍ରଭାବ ସ୍ପଷ୍ଟ ହୋଇନାହିଁ । ସ୍ନାୟୁପେଶୀ ଅବରୋଧକାରୀ (neuromuscular-blocker) ଔଷଧ ଶ୍ରେଣୀ ମଧ୍ୟରୁ ଏହା ଏକ ନନ‌ପୋଲାରାଇଜିଙ୍ଗ (non-depolarizing) ଟାଇପର ଔଷଧ । କଙ୍କାଳୀୟ ପେଶୀରେ (skeletal muscles) ଥିବା ଆସେଟାଇଲକୋଲିନ (acetylcholine) କାମକୁ ଏହି ଔଷଧ ଅବରୋଧ କରି କାର୍ଯ୍ୟକାରୀ ହୁଏ । ଆଟ୍ରାକ୍ୟୁରିଅମ ବେସିଲେଟ ଜେନେରିକ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନ ଡୋଜର କ୍ରୟ ମୂଲ୍ୟ ୧.୬୯ରୁ ୧.୮୭  ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ରିମା କଳିଙ୍ଗାଲ

**ରିମା କଳିଙ୍ଗାଲ** ଜଣେ ଭାରତୀୟ ମଡେଲ ଓ ଫିଲ୍ମ ଅଭିନେତ୍ରୀ । ସେ ମୁଖ୍ଯତଃ ମାଲାୟାଲାମ ଫିଲ୍ମରେ ଅଭିନୟ କରିଥାନ୍ତି । ୨୦୦୮ ମସିହାରେ ମିସ କେରଳ ପ୍ରତିଯୋଗୀତାରେ ପ୍ରଥମ ରନର୍ସ ଅପ ହେଇ ଲୋକ ନଜରକୁ ଆସିଥିଲେ । ଏହା ପରେ ସେ ଅଭିନୟ ଆରାହ୍ନ କରିଥିଲେ । ୨୦୦୯ ମସିହାରେ ତାଙ୍କର " ରିତୁ " ଓ " ନିଲଠାମରା " ନାମକ ୨ଟି ଫିଲ୍ମ ମାଲାୟାଲାମ ଭାଷାରେ ନିର୍ମିତ ହେଇଥିଲା । ଏହା ପରେ ସେ " City of  GOD "( ୨୦୧୧ ) ,ଇଣ୍ଡିଆନ ରୂପୀ" ( ୨୦୧୧) , " ନିଦ୍ରା " ( ୨୦୧୨ ) ଆଦି ସଫଳ ମାଲାୟାଲାମ ଫିଲ୍ମରେ ଅଭିନୟ କରିଥିଲେ ।   

## ଜୀବନୀ 
କେରଳ ରାଜ୍ୟର ଥିସୁରଠାରେ ୧୯୮୪ ମସିହାରେ ଜନ୍ମଗ୍ରହଣ କରିଥିବା ରିମା ୩ ବର୍ଷ ବୟସରୁ ନୃତ୍ୟ ଶିକ୍ଷା କରୁଥିଲେ । . ଶିଶୁ କଳାକାର ଭାବରେରେ ସେ ବିଭିନ୍ନ ଜାତୀୟ ଓ ଆନ୍ତର୍ଜାତୀୟ ,ମଞ୍ଚରେ ତାଙ୍କର ନୃତ୍ୟ ପ୍ରଦର୍ଶନ କରିଥାନ୍ତି । ସେ କୁନନୁରଠାରେ ତାଙ୍କର ପ୍ରାଥମିକ ଶିକ୍ଷା ଲାଭ କରଥିଲେ ।. ସେ ଥିସୁରସ୍ଥିତ ଚିନ୍ମୟ ବିଦ୍ୟାଳୟରୁ ତାଙ୍କ ପାଠପଢ଼ା ଜାରି ରଖି ପରେ  ବାଙ୍ଗାଲୋରର  ଖ୍ରୀଷ୍ଟ ବିଶ୍ୱବିଦ୍ୟାଳୟରୁ  ଜର୍ନାଲିଜମ  ରେ ଡିଗ୍ରୀ ପାଇଥିଲେ ।  ସେ ତାଇକୁଣ୍ଡୋ, ଓ ଚାଓ  ସାମରିକ କଳା ମଧ୍ୟ ଶିକ୍ଷା ଲାଭ କରିଥିଲେ  .

ଏସିଆନେଟ ଟେଲିଭିଜନର ଏକ ରିଆଲିଟି ଶୋରେ ସେ ରନର୍ସ ଅପ ହେବା ପରେ ବାଙ୍ଗାଲୋରକୁ ମଡେଲିଙ୍ଗ ପେଶଗତ ଭାବରେ କରିବାକୁ ଆସିଥିଲେ । ଏହି ସମୟ ମଧ୍ୟରେ ସେ କେରାଳର ମିସ କେରଳ ପ୍ରତିଯୋଗୀତାରେ ଭାଗ ନେଇ ରନର୍ସ ଅପ ହେଇଥିଲେ । .

ଏହି ସମୟରେ ସେ ଏକ ତାମିଲ ଫିଲ୍ମ " ମଝାଇ ଭରପ୍ପୋଗୁଠୁ " ନାମକ  ଫିଲ୍ମରେ ଅଭିନୟ ପାଇଁ ଚୁକ୍ତିବଦ୍ଧ ହେଇଥିଲେ ମଧ୍ୟ ଫିଲ୍ମଟି ନିର୍ମିତ ହେଇ ପାରିନଥିଲା ।  ଏହା ପରେ ସେ " ରିତୁ" ନାମକ ଫିଲ୍ମରେ ମୁଖ୍ୟ ଅଭିନେତ୍ରୀ ଭାବରେ ଅଭିନୟ କରିଥିଲେ । . ସେତେବେଳେ ତାଙ୍କୁ ୨୫ ବର୍ଷ ହେଇଥିଲା । .

I୨୦୧୨ ମସିହାରେ ତାଙ୍କର ଫିଲ୍ମ " ୨୨ Female Kottayam" ଏକ ବ୍ଯବସାୟିକ ଭାବରେ ଲାଭଜନକ ଫିଲ୍ମ ହେଇଥିଲା ଓ ଏଥିରେ ତାଙ୍କର ଅଭିନୟକୁ ଖୁବ ପ୍ରସଂଶା ଓ ପୁରସ୍କାର ମିଳିଥିଲା ।   " ତେସ୍ସା" ଚରିତ୍ରରେ ତାଙ୍କର ଅଭିନୟ ଏହି ଫିଲ୍ମରେ ଖୁବ ଜୀବନ୍ତ ଥିଲା ।   ଏହି ଫିଲ୍ମ ପାଇଁ ସେ କେରଳ ରାଜ୍ୟ ଫିଲ୍ମ ପୁରସ୍କାର ଲାଭ କରିଥିଲେ । .

୨୦୧୩ ମସିହାରେ ସେ ଟେଲିଭିଜନରେ ଆଙ୍କର ଭାବରେ ରେଏଲିଟି ଶୋରେ   କାର୍ଯ୍ୟ କରିଥିଲେ ।. ଏହାଦ୍ୱାରା ତାଙ୍କୁ କେରଳ ଫିଲ୍ମ ଚାମବାର ତାଙ୍କୁ ଫିଲ୍ମରୁ ବାସନ୍ଦ କରିଥିଲେ । ପରେ ସେହି ବାସନ୍ଦ ହଟାଇ ନିଆ ଯାଇଥିଲା ।.

## ବ୍ୟକ୍ତିଗତ ଜୀବନୀ 
ରିମା ଫିଲ୍ମ ନିର୍ଦ୍ଦେଶକ ଆଶିକ ଆବୁଙ୍କୁ ବିବାହ କରିଥିଲେ । ବିବାହ ଅତି ସାଧାରଣ ଭାବରେ ହେଇଥିଲା ଓ ରିମା ବିବାହ ପୂର୍ବ ଦିନ କେନସର  ପୀଡିତମାନଙ୍କ ଚିକିସ୍ତା ପାଇଁ ୧୦ ଲକ୍ଷ ତାଙ୍କ ଦାନ କରିଥିଲେ । ବିବାହ ଦିନ ମଧ୍ୟ ହସ୍ପିଟାଲରେ ସେ ଭୋଜି ପାଇଁ ସମସ୍ତ ଖର୍ଚ  ଦେଇଥିଲେ । 

.

## ଆଧାର 
## ବାହାର ଲିଙ୍କ 
* 
ଶ୍ରେଣୀ:ଜୀବିତ ବ୍ୟକ୍ତି
ବାଇପେରାଇଡେନ

**ବାଇପେରାଇଡେନ** (ଇଂରାଜୀ ଭାଷାରେ **Biperiden**, ବିକ୍ରୟ ନାମ **ଆକିନେଟୋନ**/**Akineton**) ଏକ ଔଷଧ ଯାହା ପାର୍କିନ୍‌ସନ୍ ରୋଗ ଓ କେତେକ ଔଷଧ-ପ୍ରେରିତ ଚଳନ ବେମାରୀମାନଙ୍କରେ (drug-induced movement disorders) ଚିକିତ୍ସାରେ ଦିଆଯାଏ ।

ବାଇପେରାଇଡେନର ପାର୍ଶ୍ୱ ପ୍ରତିକ୍ରିୟାରେ ଝାପସା ଦୃଷ୍ଟି (blurred vision), ଶୁଷ୍କ ପାଟି, ନିଦ୍ରାହୀନତା, କୋଷ୍ଠକାଠିନ୍ୟ (constipation) ଓ ଦ୍ୱନ୍ଦ୍ୱ ଇତ୍ୟାଦି ଲକ୍ଷଣମାନ ଦେଖାଯାଏ । ଖାଦ୍ୟନଳୀ ଅବରୋଧ (bowel obstruction) ବା ଗ୍ଲକୋମା (glaucoma) ରୋଗ ଥିଲେ ଏହା ଦିଆଯାଏନାହିଁ । ବାଇପେରାଇଡେନ, ଆଣ୍ଟିକୋଲିନର୍ଜିକ (anticholinergic) ଶ୍ରେଣୀର ଏକ ଔଷଧ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୧.୫୨ରୁ ୧୨.୯୨ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୫୦ରୁ ୧୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ନଳିନୀବାଳା ଦେବୀ

**ନଳିନୀବାଳା ଦେବୀ** ଆସାମର ଜଣେ ଜଣାଶୁଣା ମହିଳା କବି ଓ ଲେଖିକା ଥିଲେ । ତାଙ୍କର ଲେଖା ଗୁଡିକରେ ଜାତୀୟତାବାଦୀ ଛାପ ରହୁଥିଲା । ଭାରତ ସରକାର ତାଙ୍କୁ ୧୯୫୭ ମସିହାରେ ପଦ୍ମଶ୍ରୀ ଉପାଧି ପ୍ରଦାନ କରିଥିଲେ । ୧୯୬୮ ମସିହାରେ ସେ ତାଙ୍କର କବିତା ସଂକଳନ ପୁସ୍ତକ *ଅଳକାନନ୍ଦା* ପାଇଁ ଭାରତର ଶ୍ରେଷ୍ଠ ସାହିତ୍ୟ କୃତି ସମ୍ମାନ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । 

## ଜୀବନୀ 
#### ପ୍ରାରମ୍ଭିକ ଜୀବନ 
ନଳିନୀବାଳା ଦେବୀଙ୍କ ଜନ୍ମ ଆସାମ ରାଜ୍ୟରେ ୧୮୯୮ ମସିହାରେ ହେଇଥିଲା । ତାଙ୍କ ପିତା କର୍ମବୀର ନବୀନ ଚନ୍ଦ୍ର ବର୍ଦୋଲୋଇ (୧୮୭୫-୧୯୩୬) ଜଣେ ପ୍ରସିଦ୍ଧ ଭାରତୀୟ ସ୍ୱାଧୀନତା ସଂଗ୍ରାମୀ ଓ ଆସାମୀୟ ଲେଖକ ଥିଲେ । ତାଙ୍କର ବିବାହ ମାତ୍ର ୧୨ ବର୍ଷରେ ହୋଇଥିଲା । କିନ୍ତୁ ତାଙ୍କର ଦୁର୍ଭାଗ୍ୟ, ତାଙ୍କର ପତିଙ୍କ ଅକାଳ ଦେହାନ୍ତ ହେଲା ବେଳେ ତାଙ୍କୁ ମାତ୍ର ୧୯ ବର୍ଷ ହେଇଥିଲା । ସେ ଖୁବ ଅଳ୍ପ ବୟସରେ ତାଙ୍କର ଦୁଇଜଣ ପୁତ୍ରଙ୍କୁ ମଧ୍ୟ ହରେଇଥିଲେ ।

#### କବିତା ରଚନା 
ନଳିନୀଦେବୀ ତାଙ୍କର ପ୍ରଥମ କବିତା "*ପିତା*" ମାତ୍ର ୧୦ ବର୍ଷ ବୟସରେ ଲେଖିଥିଲେ । ତାଙ୍କ କବିତା ଦେଶଭକ୍ତି, ହୃଦୟତା ଓ ନିଷ୍ଠା ଆଧାରିତ । ତାଙ୍କଦ୍ୱାରା ରଚିତ ହେଇଥିବା ସାହିତ୍ୟ କୃତିସବୁ ଏବେ ମଧ୍ୟ ଅସମୀୟା ଭାଷାରେ ଆଦୃତ । 

ତାଙ୍କର ପ୍ରଥମ କବିତା ସଂକଳନ "*ସନ୍ଧ୍ୟାର ସୁର*" ୧୯୨୮ ମସିହାରେ ପ୍ରକାଶିତ ହେଇଥିଲା । ତାହା ଗୁଆହାଟୀ ଓ କଲିକତା ବିଶ୍ୱବିଦ୍ୟାଳୟରେ ପାଠ୍ୟପୁସ୍ତକ ଭାବରେ ଗୃହୀତ ହେଇଥିଲା ।  

ତାଙ୍କର ଅନ୍ୟ କୃତିସବୁ ମଧ୍ୟରେ "*ଅଳକାନନ୍ଦା*", "*ସପୁନାର ସୁର*", "*ପରଶମଣି*,"*ଯୁଗ ଦେବତା*", "*ଶେଷ ପୂଜା*", "*ପାରିଜାତର ଅଭିଷେକ*", "*ମେଘଦୂତ*" ଆଦି ଜନପ୍ରିୟ ।

#### ମୃତ୍ୟୁ 
୨୪ ଡିସେମ୍ବର ୧୯୭୭ରେ ତାଙ୍କର ଦେହାନ୍ତ ହେଇଥିଲା ।

## ରଚନାବଳୀ
* *ସନ୍ଧ୍ୟାର ସୁର* (ସନ୍ଧ୍ୟାର ସ୍ୱର, ୧୯୨୮)
* *ସପୁନାର ସୁର* (ସ୍ୱପ୍ନର ସ୍ୱର, ୧୯୪୩)
* *ସ୍ମିତିର ତୀର୍ଥ* (ଜୀବନୀ, ୧୯୪୮)
* *ପାରଶମଣି* (୧୯୫୪)
* *ଜାଗୃତି (୧୯୬୩)*
* *ଅଳକାନନ୍ଦା* (୧୯୬୮)ଏହା ପୂର୍ବରୁ ଭାରତ ସରକାର ତାଙ୍କୁ ୧୯୫୭ ମସିହାରେ ପଦ୍ମଶ୍ରୀ ପୁରସ୍କାର ଦେଇଥିଲେ ।

## ଆଧାର 
## ଅଧିକ ପଠନ 
* 
* 
* 

ଶ୍ରେଣୀ:୧୮୯୭ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
କୋଶିସ୍ ଫିଲ୍ମ

***କୋଶିସ୍  *** (, ଅନୁବାଦ  Effort) 1972 ମସିହାରେ ନିର୍ମିତ ଏକ ହିନ୍ଦୀ ଫିଲ୍ମ । ଏଥିରେ ସଞ୍ଜିବ୍  କୁମାର ଓ ଜୟା ଭାଦୁରି ଅଭିନୟ କରିଥିଲେ ଓ ଗୁଲଜାର ଏହାର ନିର୍ଦ୍ଦେଶନା ଦେଇଥିଲେ । 

ଭାରତୀୟ ଫିଲ୍ମ ଇତିହାସରେ " କୋଶିସ୍ "କୁ ଏକ ଅନବଦ୍ୟ ଫିଲ୍ମର ମାନ୍ୟତା ଦିଆ ଯାଇଥାଏ । ଏହାର ନାୟକା ଓ ନାୟିକା ସଂଜୀବ କୁମାର ଓ ଜାୟା ଭାଦୁରି ଏକ ମୁକ ଓ ବଧିର ଦମ୍ପତିର ଭୂମିକା ଅତି ପ୍ରକୃତିକ ଭାବରେ ଅଭିନୟ କରିଥିଲେ ଓ କାହାଣୀ ମଧ୍ୟ ଅତି ସଂବେଦନଶୀଳ ଥିଲା । ଉଭୟ ପଟି ଓ ପତ୍ନୀ ମୁକ ବଧିର ହେଲେ ମଧ୍ୟ ସଂଶରର ସବୁ ଅସୁବିଧା, ଦ୍ୱନ୍ଦ , ହତାଶାକୁ ସାମ୍ନା କରି ସେମାନେ କେବଳ ଆଶା ଓ ଦୃଢ଼ ଆତ୍ମବିଶ୍ୱାସଦ୍ୱାରା ସଫଳ ହେଇଥିଲେ । 

## ସଂକ୍ଷିପ୍ତ କାହାଣୀ 
ଅସାଧାରଣ ପରିସ୍ଥିତିରେ ଅନାସହାନୁଭୂତି ଶୀଳ ସମାଜରେ କିଭଳି ଭାବରେ ସମ୍ମାନର ସହିତ ମଧ୍ୟ ବଞ୍ଚି ହେବ , ଏହି ଫିଲ୍ମର ମୁଖ୍ୟ ସମ୍ବାଦ ଥିଲା । ହଋ ( ସଂଜୀବ କୁମାର ) ଓ ଆରତୀ ( ଜାୟା ଭାଦୁରି ) ଉଭୟ ମୁକ ଓ ବଧିର । ପରିଚୟ ହେଲା ପରେ ତାଙ୍କ ଭିତରେ ପ୍ରେମ ସମ୍ପର୍କ ପ୍ରସ୍ଫୁତିତ ହେଇଥିଲା ଓ ସେମାନେ ବିବାହ ବନ୍ଧନରେ ବାନ୍ଧି ଜୀବନ ବିତେଇବାକୁ ବାହାରିଲେ । କେବଳ ଆଶା , ବିଶ୍ୱାସ ଓ ଅନ୍ଧ ଥିବା ବୃଦ୍ଧ ନାରାୟଣ ( ଓଁ ପ୍ରକାଶ )ଙ୍କ ସହାୟତାରେ ସେମାନେ ସବୁ ଅସୁବିଧା ସତ୍ତ୍ୱେ ଜୀବନ ଯାପନ କାଲେ । ତାଙ୍କର ପ୍ରଥମ ଶିଶୁ ପୁତ୍ର , କାନୁ ( ଆରତୀଙ୍କ ଭାଇ )ଙ୍କ ଲୋଭ ପାଇଁ ଅକାଳ ମୃତ୍ୟୁ ତାଙ୍କ ଦୁହିଙ୍କ ଜୀବନରେ ଅଶେଷ ଦୁଖ ଆଣିଦେଇଥିଲା । ତେବେ ତଥାପି ହତାଶ  ନ ହେଇ ସେମାନେ  ଜୀବନ ସଂଗ୍ରାମରେ ଆଗେଇ ଚାଲି ଥିଲେ ଓ ସାଧାରଣ ପଟି ପତ୍ନୀଙ୍କ ପରି ସଫଳ ଜୀବନ  ବିତେଇବାରେ ସଫଳ ହେଇଥିଲେ । । 

## ଅଭିନୟ 
* ସଂଜୀବ କୁମାର , ମୁକ ବଧିର  ମୁଖ୍ୟ ଚରିତ୍ର ରେ 
* ଜୟା ଭାଦୁରି ,ମିକ ବଧିର ପତ୍ନୀ ଭୂମିକାରେ 
* ଓମ ଶିବପୁରୀ , ଅନ୍ଧ କକା ଭୂମିକାରେ 
* ସୀମା କପୁର, ଶିକ୍ଷୟତ୍ରୀ ଭୂମିକାରେ 
* ଆଶ୍ରାନୀ , ଆରତୀଙ୍କ ଦୁଷ୍ଟ ଭାଇ ହିସାବରେ 
* ଦିନା ପାଠକ , ଆରତୀଙ୍କ ମା ଭୂମିକାରେ 

## ସଙ୍ଗୀତ 
|extra_column=ଗାୟକ

|title1=ସୋଜା ବାବା ମେରେ

|extra1=ମହମ୍ମଦ ରଫି

|title2= ହମସେ ହେ ୱତନ‌ ହମାରା

extra2=

## ପୁରସ୍କାର ଓ ମନୋନୟନ 
{| class="wikitable" style="margin-bottom: 10px;"
! ବର୍ଷ 
! ପୁରସ୍କାର 
! ବିଭାଗ  
! ପ୍ରାପ୍ତକରତା 
! ପରିଣାମ 
|-
| ୧୯୭୩ 
| ଜାତୀୟ ଫିଲ୍ମ ପୁରସ୍କାର 
| ଶ୍ରେଷ୍ଠ ଚିତ୍ରନାଟ୍ୟ 
| ଗୁଲଜାର || 
|-
| ୧୯୭୪ 
| ଜାତୀୟ ଫିଲ୍ମ ପୁରସ୍କାର 
| ଶ୍ରେଷ୍ଠ ଅଭିନେତା 
| ସଂଜୀବ କୁମାର  || 
|-
| ୧୯୭୪ 
| ଫିଲ୍ମଫେୟାର ପୁରସ୍କାର 
| ଶ୍ରେଷ୍ଠ ଅଭିନେତା 
| ସଂଜୀବ କୁମାର  || 
|-
| ୧୯୭୪ 
| ଫିଲ୍ମଫେୟାର ପୁରସ୍କାର  
| ଶ୍ରେଷ୍ଠ ଅଭିନେତ୍ରୀ 
| ଜାୟା ଭାଦୁରି || 

## ଆଧାର 
## ବାହାର ଆଧାର 
*
ଭେକୁରୋନିଅମ ବ୍ରୋମାଇଡ

**ଭେକୁରୋନିଅମ ବ୍ରୋମାଇଡ** (ଇଂରାଜୀ ଭାଷାରେ **Vecuronium bromide**, ବିକ୍ରୟ ନାମ **ନରକ୍ୟୁରନ**/**Norcuron**) ଏକ ଔଷଧ ଯାହା ମେକାନିକାଲ ଭେଣ୍ଟିଲେସନ (mechanical ventilation) ଓ ଅପରେଶନ ସମୟରେ କଙ୍କାଳୀୟ ମାଂସପେଶୀର ଶିଥିଳତା (skeletal muscle relaxation) ଆଣିବା ନିମନ୍ତେ ଶାରୀରିକ ନିଶ୍ଚେତନ (general anesthesia) ସମୟରେ ଦିଆଯାଏ ।  ଏଣ୍ଡୋଟ୍ରାକିଆଲ ଇନଟ୍ୟୁବେସନ କରିବା ପୂର୍ବରୁ ଏହା ଦିଆଯାଇପାରେ କିନ୍ତୁ ଅତି ଶୀଘ୍ର ଆବଶ୍ୟକତା ଥିଲେ ସକ୍ସାମେଥୋନିଅମ ଅଧିକ ପସନ୍ଦ‌ଯୋଗ୍ୟ । ଏହା ଶିରାଭ୍ୟନ୍ତରରେ ଇଞ୍ଜେକସନ (injection into a vein) ଆକାରରେ ଦିଆଯାଏ&nbsp;। ଚାରି ମିନିଟ ମଧ୍ୟରେ ଏହାର ପ୍ରଭାବ ଆରମ୍ଭ ହୋଇ ପ୍ରାୟ ଏକ ଘଣ୍ଟା ପର୍ଯ୍ୟନ୍ତ ରହେ । ଏହାର ଆଲର୍ଜି (Allergic reactions) କ୍ୱଚିତ୍ ହୁଏ ।ଗର୍ଭାବସ୍ଥାରେ ଶିଶୁପ୍ରତି ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ ।  ଏହା ନନ୍‌-ଡିପୋଲାରାଇଜିଙ୍ଗ (non-depolarizing) ଟାଇପର ନିଉରୋମସ୍କୁଲାର ବ୍ଲକର (neuromuscular-blocker) ଔଷଧ । କଙ୍କାଳୀୟ ମାଂସପେଶୀ (skeletal muscles) ଉପରେ ଆସେଟାଇଲକୋଲିନର (acetylcholine) ପ୍ରଭାବକୁ ଅବରୋଧ କରିଦିଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଭେକୁରୋନିଅମ ଜେନେରିକ ନାମରେ (generic medication) ବିକ୍ରୟ ହୁଏ । ଏହାର ପ୍ରଭାବକୁ ପ୍ରତ୍ୟାବର୍ତ୍ତନ କରିବା ନିମନ୍ତେ ନିଓସ୍ଟିଗମିନ (neostigmine) ଓ ଆଟ୍ରୋପିନ ଆବଶ୍ୟକ ହୁଏ&nbsp;।

## ଆଧାର
ମଲବତ ପୂର୍ଣା

**ମଲବତ ପୂର୍ଣା** (ଜନ୍ମ ୧୦ ଜୁନ ୨୦୦୦) ଜଣେ ଭାରତୀୟ ପର୍ବତାରୋହୀ । ସେ ତେଳେଙ୍ଗାନାର ପାକଳା ଗାଁରେ ଜନ୍ମଗ୍ରହଣ କରିଥିଲେ । ୨୫ ମଇ ୨୦୧୪ରେ ପୂର୍ଣା ମାତ୍ର ୧୩ବର୍ଷ ୧୧ ମାସ ବୟସରେ  ଏଭରେଷ୍ଟ ଶୃଙ୍ଗର ସବୁଠାରୁ ଉଚ୍ଚତମ ଶୃଙ୍ଗ ଚଢ଼ିଥିଲେ । ଜୋରଡାନ ରୋମେରୋ ଏଭରେଷ୍ଟ ଚଢ଼ିଥିବା ସବୁଠୁ କନିଷ୍ଠତମ ପର୍ବତାରୋହୀ, ସେ ୧୩ ବର୍ଷ ୧୦ ମାସ ବୟସରେ ଏଭରେଷ୍ଟ ଶୃଙ୍ଗ ଚଢ଼ିଥିଲେ ।   ପୂର୍ଣାଙ୍କ ସାଙ୍ଗେ ଖମ୍ମମର ଆନନ୍ଦ କୁମାର ମଧ୍ୟ ଏଭରେଷ୍ଟ ସୃଙ୍ଗ ଚଢ଼ିଥିଲେ ।

## ପ୍ରାରମ୍ଭିକ ଜୀବନ 
ପୂର୍ଣା ନିଜାମାବାଦ ଜିଲ୍ଲାର ପାକଳା ଗ୍ରାମରେ ଏକ ଆଦିବାସୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିରା ଦେବୀଦାସ ଓ ମାଆ ଲକ୍ଷ୍ମୀ ଚାଷି । ସେ  ନିଜ ଶିକ୍ଷା ପାଇଁ Telangana Social Welfare Residential Educational Institutions Societyରେ ଯୋଗ ଦେଇଥିଲେ । ପୂର୍ଣାଙ୍କ ପର୍ବତ ଚଢ଼ିବା ଗୁଣକୁ ଡଃ ପ୍ରବୀନ କୁମାର ଦେଖିଥିଲେ ଓ ତେଳେଙ୍ଗାନା ସରକାର ତାଙ୍କୁ ଏଭରେଷ୍ଟ ସୃଙ୍ଗ ଚଢିବା ପାଇଁ ଚୟନ କରିଥିଲା ।ଏଭରେଷ୍ଟ ଚଢ଼ିବା ପ୍ରସ୍ତୁତିରେ ପୂର୍ଣା ଲଦାଖ ଓ ଦାର୍ଜିଲିଂର କିଛି ପର୍ବତ ଚଡ଼ିଥିଲେ । 

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି